title: Matti Niemi (professori)

text: Työuransa alussa Niemi työskenteli viransijaisena nimismiehenä eri nimismiespiireissä 1985–1986 ja Lapin korkeakoulun ympäristöoikeuden assistenttina 1985–1988. Hän toimi myös Lapin korkeakoulun virkaa toimittavana apulaisprofessorina 1986, taloudellisten suhteiden viransijaisena yliassistenttina 1988–1989 ja Lapin yliopistoksi muuttuneen korkeakoulun oikeustieteen apulaisprofessorina 1989–1996, viransijaisena professorina 1997, apulaisprofessorina 1997–1998 ja lopulta professorina 1998–2001. Lapin yliopiston oikeustieteellisen tiedekunnan dekaanina Niemi oli 2000–2001 ja Englantilaisen Readingin yliopiston vierailevana professorina 1998–1999. Lappeenrannan teknillisen korkeakoulun, sittemmin Lappeenrannan teknillisen yliopiston yksityisoikeuden professorina hän työskenteli vuodesta 2001 ja Itä-Suomen yliopiston siviilioikeuden professorina vuodesta 2014.


title: Au bonheur des ogres

text: Au bonheur des ogres (kansainvälisesti "The Scapegoat") on vuonna 2013 ensi-iltansa saanut Nicolas Baryn ohjaama ranskalainen draamakomediaelokuva, jonka pääosissa ovat Raphaël Personnaz, Bérénice Bejo, Guillaume de Tonquédec ja Emir Kusturica.


title: Au bonheur des ogres

text: "Au bonheur des ogres" perustuu Daniel Pennacin samannimiseen romaaniin "Au bonheur des ogres" (1985), joka on Pennacin "Malaussène"-saagan ensimmäinen osa. Romaanin pohjalta Nicolas Bary, Jérôme Fansten ja Serge Frydman laativat elokuvan käsikirjoituksen. Elokuvan tuottajina olivat Dimitri Rassam ja Jérôme Seydoux.


title: Au bonheur des ogres

text:
Suuri Malaussènen perhe vaikuttaa olevan päällisin puolin hämärän epänormaali, mutta kaoottisuuden alta paljastuu onnellinen perhe, jonka päänä on jokaiseen vastaantulevaan rakastuva äiti. Elämä ei käy koskaan tylsäksi tavaratalossa työskentelevälle Benjaminille, joka on perheen lapsista vanhin ja vastuussa koko sisaruslaumastaan. Kun onnettomuuksia alkaa tapahtua kaikkialla siellä missä Benjamin kulkee, niin poliisi kuin hänen työtoverinsakin alkavat epäillä häntä onnettomuuksien syyksi. Benjamin haluaa tietää miksi ja miten nämä onnettomuudet tapahtuvat ja mikä on hänen osansa niissä. Vastauksien saamiseksi hän alkaa selvittää asiaa pelottoman journalistin, Julian, kanssa.
"Au bonheur des ogresin" kuvaukset alkoivat 16. helmikuuta 2012. Elokuva kuvattiin yhdentoista viikon ajan Pariisissa ja Luxemburgissa 13 070 000 euron budjetilla. Elokuvan tuotantoyhtiönä oli Chapter 2, ja elokuvan tuottamiseen osallistuivat myös Pathé, Bidibul Productions, France 2 Cinéma, Nexus Factory ja Alvy Productions. "Au bonheur des ogresin" teaser julkaistiin 20. kesäkuuta 2013 ja virallinen traileri 31. elokuuta 2013.


title: Au bonheur des ogres

text: "Au bonheur des ogres" sai ensi-iltansa Luxemburgin elokuvajuhlilla 8. maaliskuuta 2013. Elokuvan Ranskan ensi-ilta oli Angoulêmen ranskankielisten elokuvien elokuvajuhlilla 25. elokuuta 2013. Elokuva sai teatteriensi-iltansa Ranskassa 16. lokakuuta 2013 ja oli Pathé Distributionin teatterilevittämä. Elokuva keräsi Ranskassa teatterikierroksensa aikana 158 674 katsojaa ja sai ranskalaisilta elokuvakriitikoilta ja yleisöltä lähinnä sekalaisen vastaanoton.


title: Au bonheur des ogres

text: "Au bonheur des ogres" julkaistiin Ranskassa DVD:lle ja blu-raylle 26. helmikuuta 2014.


title: Alexandra Maquet

text: Alexandra Maquet (s. 27. syyskuuta 1988 Lyon, Ranska), tunnettu myös nimellä Alma, on ranskalainen laulaja ja lauluntekijä. Hän edusti Ranskaa vuoden 2017 Eurovision laulukilpailussa kappaleella ”Requiem” ja sijoittui 12:nneksi.


title: Alexandra Maquet

text: Alma eli oikealta nimeltään Alexandra Maquet varttui Lyonissa kahden nuoremman sisaren kanssa. Hänen lapsuudessaan perhe vietti aikaa myös Yhdysvalloissa, Italiassa ja Brasiliassa. Valmistuttuaan taloustieteen alalta hän muutti vuodeksi Milanoon, mutta sen jälkeen hän muutti Pariisiin tavoitellakseen muusikon uraa. Pariisissa Alma esiteltiin Nazim Khaledille, ja hän allekirjoitti sopimuksen Warner Music Francen kanssa. Kesäkuussa 2016 Alma julkaisi debyyttisinglensä "La chute est lente".


title: Alexandra Maquet

text: 9. helmikuuta 2017 ilmoitettiin, että Alma edustaisi Ranskaa vuoden 2017 Eurovision laulukilpailussa Kiovassa kappaleella ”Requiem”.


title: Paavo Kiljunen

text: Paavo Kalevi Kiljunen (s. 2. kesäkuuta 1951 Rantasalmi) on suomalainen kenraaliluutnantti, joka toimi muun muassa Kainuun prikaatin komentajana, YK:n rauhanturvatehtävissä, Pohjoisen maanpuolustusalueen esikunnan päällikkönä, Maavoimien materiaalilaitoksen johtajana ja puolustusvoimien sotatalouspäällikkönä.


title: Paavo Kiljunen

text: Kiljunen syntyi maanviljelijä Eino Kiljusen ja Lahja Laukkasen perheeseen. Hänen puolisonsa vuodesta 1975 on Kaija Virolainen.


title: Paavo Kiljunen

text: Kiljunen tuli ylioppilaaksi Savonlinnan lyseosta 1970 ja valmistui Kadettikoulusta 1974. Sotakorkeakoulun hän suoritti 1983 ja Maanpuolustuskurssin 1992. Hän toimi opetusupseerina Pohjois-Karjalan Patteristossa 1974–1976 ja toimisupseerina ja toimistoesiupseerina Pääesikunnassa 1983–1988, toimistopäällikkönä UNIFIL:issä 1988–1989 sekä opettajana Sotakorkeakoulussa 1989–1992. Puolustusministeriössä Kiljunen työskenteli 1992–1996 sekä 1997–2000 ja NORDBAT-pataljoonan komentajana YK:n UNPREDEP-rauhanturvaoperaatiossa 1996–1997. Kainuun prikaatia hän komensi 2000–2002 Ilkka Asparan jälkeen. KFOR-prikaatin komentajaksi Kosovoon Kiljunen tuli vuonna 2003 ja Pohjoisen maanpuolustusalueen esikunnan esikuntapäälliköksi hänet määrättiin vuoden 2004 alusta, minkä jälkeen hän toimi Maavoimien materiaalilaitoksen johtajana vuoteen 2009 ja sitten puolustusvoimien sotatalouspäällikkönä.


title: Paavo Kiljunen

text: Kiljunen ylennettiin vänrikiksi 1971, luutnantiksi 1974, yliluutnantiksi 1976, kapteeniksi 1981, majuriksi 1986, everstiluutnantiksi 1992 ja everstiksi 1997. Prikaatikenraali hänestä tuli 2002 ja vuonna 2005 tapahtuneen kenraalimajuriksi ylentämisen jälkeen kenraaliluutnantti 2010.


title: Paavo Kiljunen

text: Kiljunen valittiin Suomen Rauhanturvaajaliiton puheenjohtajaksi vuonna 2011.


title: Monitoimikeskus Lumo

text: Monitoimikeskus Lumo on Vantaalla, Korson kaupunginosassa sijaitseva, vuonna 2003 valmistunut kulttuuri- ja liikuntakeskus. Uudisrakennuksen suunnittelijana oli arkkitehtitoimisto "P&R arkkitehdit". Keskuksessa järjestetään muun muassa teatteriesityksiä, konsertteja, näyttelyitä, opiskelu-, luento- ja seminaaritilaisuuksia ja liikuntatapahtumia. Suurten yleisötilaisuuksien käyttöön keskuksessa on 325-paikkainen "Lumosali". Siellä on myös monipuoliset mahdollisuudet taiteiden ja liikunnan harrastamiseen ja erilaisten yksityistilaisuuksien järjestämiseen. Keskuksen tiloissa sijaitsevat Vantaan kaupunginkirjaston ylläpitämä Lumon kirjasto ja kaupungin sivistystoimen Lumon lukio. Keskuksessa käy vuosittain noin puoli miljoonaa asiakasta.


title: Monitoimikeskus Lumo

text: Eri taiteenalojen opetusta Lumossa tarjoavat Musiikkileikkikoulu Lystileikki, Tikkurilan teatteri- ja sirkuskoulu, Vantaan kuvataidekoulu, Vantaan musiikkiopisto ja Vantaan tanssiopisto. Keskuksessa toimii myös Vantaa-infon toimipiste ja Vantaan Nuorisopalveluiden aluetoimisto.


title: Asidotrofinen järvi

text: Asidotrofinen järvi (, happamuus) on järvi, johon laskee metsä- ja suo-ojista humuspitoista ja hapanta vettä ja jonka vedessä on samalla runsaasti maaperästä liuenneita mineraaleja. Se on siten dystrofinen järvi, mutta runsas mineraalipitoisuus luokittelee sen luokkansa alakategoriaan. Suoalueiden suodosvesissä on vain vähän ravinteita, joten soiden valuma-alueen järvet ovat karuja ja niiden biomassa vähäinen. Rantojen ominaisia kasvilajeja ovat esimerkiksi kurjenjalka, suovehka ja erilaiset sarat sekä erilaiset turpeessa elävät sammaleet. Tämä järvityyppi on maailmalla melko harvinainen ja esimerkiksi Virossa näitä järvi suojellaan juuri sen vuoksi.


title: Asidotrofinen järvi

text: Viron tutkituista järvistä on asidotrofisia 19 eli 2,5 % . Tällaisia järviä ovat esimerkiksi Meelva järv, Kõvera järv, Akste järv ja Lahojärv.


title: Requiem (Alman kappale)

text: ”Requiem” on ranskalaisen laulajan Alman esittämä kappale, jolla hän edusti Ranskaa Eurovision laulukilpailussa 2017. Kappaleen on säveltänyt ja sanoittanut Nazim Khaled. Alun perin kappale oli kokonaan ranskankielinen, mutta Eurovision loppukilpailua varten sanoitusta päätettiin muokata osin englanninkieliseksi. Samalla myös sovitukseen tehtiin muutoksia. Lopullinen versio kappaleesta julkaistiin 11. maaliskuuta 2017.


title: Requiem (Alman kappale)

text: ”Requiem” valittiin Ranskan edustuskappaleeksi 9. helmikuuta 2017. Hiukan myöhemmin kävi ilmi, että se oli esitetty pienelle yleisölle jo tammikuussa 2015, vaikka Eurovision sääntöjen mukaan edustuskappaleita ei olisi saanut julkaista kaupallisesti tai esittää julkisesti ennen syyskuun 2016 alkua. Säännön tarkoitus on asettaa kaikki kilpailijat tasapuoliseen asemaan. Siitä on kuitenkin joustettu aiemminkin tämänkaltaisissa tilanteissa, joissa kappaletta ei ole julkaistu kaupallisesti eikä esityksellä ole ollut merkittävää määrää katsojia.


title: Requiem (Alman kappale)

text: Kappale kilpaili Euroviisujen finaalissa 13. toukokuuta, jossa se sai 135 pistettä ja saavutti sijan 12.


title: Aljuniedin metroasema

text: Aljunied on Singaporen Mass Rapid Transit -metrojärjestelmän asema Geylangissa Singaporen keskisellä suuralueella. Se avattiin 4. marraskuuta 1989. Asemaa käyttävät East West Linen junat.


title: Arévalo

text: Arévalo on kaupunki Kastilia ja Leónin itsehallintoalueella Espanjassa. Sen asukasluku vuonna 2016 oli noin 8100.


title: Sporofyytti

text: Sporofyytti on sukupolvenvuorottelua ilmentävien kasvien monisoluinen vaihe, joka kehittyy mitoosilla kahden haploidin sukusolun muodostamasta tsygootista ja jonka kromosomisto on diploidi. Sporofyytti tuottaa haploideja itiöitä meioosilla, jotka voivat kehittyä gametofyyteiksi.


title: Sporofyytti

text: Sporofyytin rooli osana näkyvää kasvia on evoluution myötä kasvanut. Varhain kehittyneillä lajeilla, kuten useimmilla sammalilla, sporofyytin muodostaa sammalen kärkeen kasvava itiöpesäke. Myöhemmin kehittyneillä lajeilla, kuten siemenkasveilla, sporofyytti muodostaa näkyvän kasvin.


title: Merja-Riitta Stenroos

text: Merja-Riitta Stenroos, myös Merja Riitta Black (s. 5. lokakuuta 1963 Helsingin maalaiskunta), on kirjailija ja kielentutkija.


title: Merja-Riitta Stenroos

text: Suomessa syntynyt Stenroos muutti Skotlantiin opiskelemaan. Hän teki vuonna 1977 väitöskirjan Herefordshiren keskiaikaisista murteista. Hän on opettanut englanninkielistä kirjallisuutta Glasgow'n yliopistossa ja Norjassa Stavangerissa korkeakoulussa.


title: Alli Huovinen

text: Alli Huovinen on eläkkeellä oleva matematiikan yliopistolehtori. Huovinen työskenteli urallaan Oulun yliopistossa. Huovinen on profiloitunut julkisuudessa "matikkatätinä" ja puolustanut voimakkaasti matematiikan opetusta. Huovisen mielestä matematiikan tunneilla ei pitäisi opiskella koodaamista.


title: Soft rock

text: Soft rock on musiikkigenre, joka kehittyi 1970-luvun alussa. Sille on tyypillistä keveys, melodisuus ja tunteelliset sanoitukset. Kappaleet noudattavat yksinkertaista säkeistö-kertosäe-kaavaa.


title: Soft rock

text: Soft rockin pioneereina pidetään artisteja, kuten Carole King, Bread ja James Taylor. Soft rock oli suosituimmillaan 1970-luvulta 1980-luvun alkuun, jolloin sitä esittivät muun muassa Elton John, Billy Joel, Fleetwood Mac ja Chicago. Nykyään soft rockia edustavat laulaja-lauluntekijät James Blunt ja Jack Johnson.


title: Totally Vulgar – Live at Tuska 2013

text: Totally Vulgar – Live at Tuska 2013 on suomalaisen death metal -yhtyeen Abhorrencen livealbumi. Se julkaistiin 10. helmikuuta 2017 levymerkillä Svart Records. Kappaleet on nimensä mukaisesti nauhoitettu yhtyeen vuoden 2013 Tuska-festivaalilla.


title: Totally Vulgar – Live at Tuska 2013

text: Yhtye juhlistaa albumiaan tekemällä neljän keikan kiertueen yhdessä Demilichin kanssa.


title: Totally Vulgar – Live at Tuska 2013

text: Imperiumin Serpent antoi albumille arvosanan 7,5/10. Hän sanoi yhtyeen välttävät räikeät soittomokat ja kuulostavan energiseltä, suurimman ongelman piillessä itse hiomattomissa kappaleissa.


title: Mari Walls

text: Mari Walls (s. 27. maaliskuuta 1961 Helsinki) on suomalainen professori. Hän on ollut Luonnonvarakeskuksen (Luke) pääjohtaja sen perustamisesta, vuodesta 2015 alkaen.


title: Mari Walls

text: Walls kirjoitti ylioppilaaksi Tampereelta. Hän opiskeli ja väitteli Turun yliopistossa ekologiasta vuonna 1989 aiheenaan immuunipuolustus. Hän teki väitöskirjan jälkeistä tutkimustyötä yhdysvaltalaisessa Cornellin yliopistossa. Walls on ollut Helsingin yliopiston ekologian dosentti vuodesta 1995.


title: Mari Walls

text: Walls työskenteli Maj ja Tor Nesslingin säätiön tutkimuspäällikkönä (1995-1997) ja oli sitten Suomen Akatemian käynnistämän laajan biodiversiteettitutkimusohjelman johtajana (1997-2003). Tämän jälkeen hän toimi Turun yliopiston biodiversiteetti- ja ympäristötieteen professorina (2004-2005), siirtyi sitten Maatalouden tutkimuskeskuksen ympäristöjohtajaksi, myöhemmin tutkimusjohtajaksi (2006-2009). Ennen Luken perustamista hän johti Suomen ympäristökeskuksen Merikeskusta vuosina 2009-2014.


title: Mari Walls

text: Hän oli myös Luonnonvarakeskukseen yhdistettyjen Metsäntutkimuslaitoksen ja Riista- ja kalatalouden tutkimuslaitoksen johtokunnan jäsen sekä Suomen Akatemian biotieteiden ja ympäristön tutkimuksen toimikunnan jäsen.


title: Mari Walls

text: Huhtikuussa 2018 Walls valittiin uuden Tampereen yliopiston rehtoriksi. Hän aloittaa tehtävässä elokuussa 2018.


title: Jääpallon Ruotsin 1.divisioonan kausi 1935

text: Jääpallon Ruotsin Division I:n kausi 1935 pelattiin kahdessa lohkossa ja lohkojen voittajat kohtasivat loppuottelussa, jossa ratkesi Ruotsin mestaruus kaudella 1935.


text: Tingvalla IP, Karlstad 3. maaliskuuta


title: Picture Book

text: Picture Book on Simply Redin debyyttialbumi, joka julkaistiin lokakuussa 1985. Albumi sisältää yhtyeen menestyneimmän singlen ”Holding Back the Years” ja cover-version laulusta ”Money’s Too Tight (to Mention)”.


title: Loppusointu

text: Loppusointu eli riimi tarkoittaa runoudessa säkeiden lopputavujen äänteellistä yhtäläisyyttä.


title: Loppusointu

text: Sanojen loppuosan samankaltaisuutta voidaan kutsua puhekielessä rimmaamiseksi. Kahdesta keskenään rimmaavasta sanasta voidaan käyttää nimitystä "riimipari". Riimipareja ovat esim. "luu" ja "suu" – näissä on lyhyt loppusointu. Pitkiä ovat esim. "taateli" ja "kaateli".


title: Loppusointu

text: Loppusointuja käytetään esimerkiksi seuraavassa runossa:


title: Loppusointu

text: "Tarhapöllö se oksallansa


title: Loppusointu

text: laululintuja kuulee


title: Loppusointu

text: Makumestari olevansa


title: Loppusointu

text: laulun maassa luulee"


title: Loppusointu

text: Riimiparin äänteellinen yhtäläisyys lasketaan viimeisen nousutavun (eli viimeisen painollisen tavun) ensimmäisestä vokaalista. Riimejä eivät siis ole "koira" ja "kissa" tai "lakana" ja "orpana", sillä niissä loppusointua muistuttava samankaltainen osuus alkaa painottomasta tavusta.


title: Geofysiikan seura

text: Geofysiikan seura r.y. on vuonna 1926 perustettu geofysiikan alan tutkimusta edistävä ja alan henkilöiden yhdyssiteenä toimiva suomalainen tieteellinen yhdistys. Geofysiikan aihepiirejä ovat maa, vesi, ilma ja lähiavaruus. Seura järjestää kaikille avoimia esitelmätilaisuuksia kuukausikokoustensa yhteydessä ja julkaisee vertaisarvioiduista tieteellisistä artikkeleita "Geophysica"-lehden muodossa. Joka toinen vuosi yhdistys järjestää 2-3-päiväisen tieteellisen "Geofysiikan Päivät" -kokouksen.


title: Geofysiikan seura

text: Geofysiikan seura kuuluu alansa suomalaisena jäsenjärjestönä Euroopan meteorologiseen yhdistykseen (EMS). Yhdistys kuuluu myös Tieteellisten seurain valtuuskuntaan. Lisäksi Geofysiikan seura edustaa suomalaisia geofysiikan ja meteorologian toimijoita (WCRP-kansalliskomitea) Maailman ilmatieteen järjestön (WMO), Kansainvälisen tiedeneuvoston (ICSU) ja UNESCO:n Hallitustenvälisen meritieteellisen komission (IOC, Intergovernmental Oceanographic Commission) yhteisessä Maailman ilmastotutkimusohjelmassa (World Climate Research Programme). Seuran Geodeettis-geofysikaalinen kansalliskomitea pitää puolestaan yhteyttä Kansainväliseen geodeettis-geofysikaaliseen unioniin (International Union of Geodesy and Geophysics, IUGG).


title: Geofysiikan seura

text: Palmén-mitali on Geofysiikan seuran neljän vuoden välein myöntämä ansiomitali. Akateemikko, meteorologian professori Erik Palménin mukaan nimetty tunnustus annetaan ansiokkaasta toiminnasta geofysiikan alalla. Hopeisen mitalin ovat saaneet:


title: Visa Koivunen

text: Visa Koivunen on signaalinkäsittelyn professori Aalto-yliopistossa. Hän toimi akatemiaprofessorina kaudella 2010–2014.


title: Visa Koivunen

text: Professori Koivunen on tuottelias tutkija ja opettaja. Vuoteen 2017 mennessä hän oli osallistunut yli 380 tieteellisen artikkelin tai kokousjulkaisun kirjoittamiseen. Hänellä on kuusi patenttia. Lisäksi oli ohjannut yli 20 väitöskirjatyötä.


title: Visa Koivunen

text: Hän on Teknillisten tieteiden akatemian jäsen ja Fellow-jäsen IEEE-insinöörijärjestössä (2011-).


title: Nokia X Platform

text: Nokia X Platform oli Linux ja Android pohjainen käyttöjärjestelmä ja ohjelmistoalusta Nokian matkapuhelimille.


title: Nokia X Platform

text: Alusta käytti "Android Open Source Project" (AOSP) alustaa ja ei sisältänyt Googlen sovelluksia kuten Google Play. Sovellukset koostuivat Nokian (HERE-kartat, Nokia Xpress) ja Microsoftin (Skype, Outlook) sovelluksista.


title: Nokia X Platform

text: Alustaa käytettiin Nokia X -sarjan matkapuhelimissa: Nokia X, Nokia X+ ja Nokia XL.


title: Nokia X Platform

text: Hankittuaan Nokian matkapuhelinyksikön Microsoft lopetti alustan 17. heinäkuuta 2014 vain muutama kuukausi sen julkaisun jälkeen.


title: Harjasarvinokka

text: Harjasarvinokka eli kuontalosarvinokka ("Anorrhinus galeritus") on sarvinokkien heimoon kuuluva lintulaji.


title: Harjasarvinokka

text:
Harjasarvinokkaa tavataan Malakan niemimaalta Myanmarin, Thaimaan ja Malesian alueelta sekä Borneolta ja Sumatralta. Sen kannan suuruutta ei ole määritetty mutta se on tiettävästi laajalle levinnyt mutta vain paikallisesti yleinen. Kannan arvioidaan olevan pienenemässä elinalueiden tuhoamisen vuoksi, ja se on arvioitu silmälläpidettäväksi.
Laji elää alavissa ja vuoristoisissa metsissä 1 800 metrin korkeuteen saakka.


title: Taavettilan riihi

text: Taavettilan riihi on Jyväskylän keskusta-alueen vanhin rakennus. Rakennus on sijainnut paikallaan nykyisen kampusalueen reunalla jo vuonna 1833 eli ennen Jyväskylän kaupungin perustamista. Riihi on Puutarhurin talon ohella ainut seminaarin alueen vanha puurakennus joka on säästynyt purkamiselta.


title: Taavettilan riihi

text: Alun perin rakennus on ollut yksinäisriihi, jossa viljan kuivattaminen ja puinti on tapahtunut samassa tilassa. 1800-luvun lopulla rakennus tuli osaksi Jyväskylän seminaarin aluetta. 1900-luvun alussa riihi muutettiin museoksi seminaarin lehtori ja arkkitehti Yrjö Blomstedtin johdolla. Museoksi muuttamisen yhteydessä riiheen muun muassa lisättiin ikkunat ja se sisustettiin pohjalaistyyliseksi pirtiksi. Museo avattiin Uno Cygnaeuksen syntymän 100-vuotisjuhlavuonna 1910 ja nimettiin Cygnaeus-pirtiksi .


title: Taavettilan riihi

text: Kansatieteellisten näyttelyiden lisäksi museoriihessä järjestettiin muun muassa opiskelijoiden iltamia, maakuntailtoja ja osakuntajuhlia 1960-luvulle saakka, jolloin rakennuksen rooli opiskelijoiden kokoontumispaikkana väheni ylioppilaskunnan Ilokivi -rakennuksen valmistumisen myötä .


title: Historica

text: Historica (H) on arkkitehti Konstantin Kiseleffin suunnittelema rakennus Jyväskylän Seminaarinmäellä. Rakennus valmistui vuonna 1881 Jyväskylän seminaarin naisosaston päärakennukseksi. Rakennuksessa järjestettiin suurin osa naisosaston opetuksesta. Opetusharjoittelua varten perustettu tyttömallikoulu ja myöhemmin kasvatusopillisen korkeakoulun harjoituskoulu toimivat rakennuksen ensimmäisessä kerroksessa. Kolmannessa kerroksessa sijaitsi naisosaston juhlasali, jota käytettiin myös voimistelusalina


title: Historica

text: Rakennus peruskorjattiin moderniin asuun 1960-luvulla. Vuosien 1997-1998 peruskorjauksessa ullakkokerrokseen rakennettiin lisätilaa opetukselle ja näyttelytoiminnalle.


title: Educa

text: Educa on arkkitehti Konstantin Kiseleffin suunnittelema rakennus Jyväskylän Seminaarinmäellä. Rakennus valmistui Jyväskylän seminaarin naisoppilaiden asuntolaksi vuonna 1881. Naisinternaatilla oli kahdeksan huonetta toisessa kerroksessa ja seitsemän huonetta kolmannessa kerroksessa. Rakennuksessa oli myös seminaarin johtajattaren asunto ja opettajattarien asuntoja, lastentarhan ja -seimen tilat sekä erillinen sairashuonesiipi, joka purettiin 1970-luvun alussa. Lastenseimi lakkautettiin vuonna 1892 ja lastentarha vuonna 1900. Educassa oli naisopiskelijoiden internaatti 1950-luvulle saakka, kunnes Alvar Aallon suunnittelemat korkeakoulurakennukset asuntolarakennuksineen valmistuivat. Sen jälkeen rakennuksessa toimi Suomen ensimmäinen kasvatustieteen laitos. .


title: Oppio

text: Oppio on arkkitehti Konstantin Kiseleffin suunnittelema punatiilirakennus Jyväskylän Seminaarinmäellä.


title: Oppio

text: Rakennus valmistui Jyväskylän seminaarin johtajan virka-asunnoksi ja työtilaksi vuonna 1882. Ennen rakentamista Kiseleffin alkuperäisiä rakennuspiirustuksia jouduttiin muuttamaan ja lopulliset piirustukset laati arkkitehti Helge Rancken.


title: Oppio

text: Rakennuksen toisessa kerroksessa sijaitsi johtajan asuintilat, johtajan työhuone ja seminaarin kanslia. Ensimmäisessä kerroksessa oli kirjasto- ja kokoelmatilat sekä kuusi asuntolahuonetta miesopiskelijoita varten. Seminaarin ja korkeakoulun kirjasto toimi ensimmäisessä kerroksessa arkkitehti Alfred Wilhelm Stenforsin vuonna 1930 suunnittelemassa kirjastotilassa.


title: Oppio

text: Toisen maailmansodan aikaan seminaarirakennukset toimivat armeijan majoituspaikkoina ja sotasairaalana.


title: Oppio

text: Oppio on ollut Jyväskylän yliopiston kielikeskuksen käytössä 1970-luvulta lähtien.


title: Seminarium

text: Seminarium on arkkitehti Konstantin Kiseleffin suunnittelema rakennus Jyväskylän Seminaarinmäellä.


title: Seminarium

text: Rakennus valmistui vuonna 1883 Jyväskylän opettajaseminaarin miesosaston päärakennukseksi. Rakennuksessa sijaitsi miesosaston opetustiloja ja juhlasali. Rakennus edustaa tyyliltään uusrenessanssia. Muiden Kiseleffin suunnittelemien Seminaarinmäen rakennusten tapaan Seminarium on saanut vaikutteita tiilikasarmiarkkitehtuurista.


title: Seminarium

text: Seminarium kuului seminaarin miesosaston rakennuksiin, mutta se palveli myös koko seminaarin pää- ja juhlasalirakennuksena. Seminariumin juhlasali oli 1880–1890-luvuilla Jyväskylän suurin juhlatila. Juhlasalissa vietettyjen joulu- eli kuusijuhlien myötä juhlaperinteet levisivät valmistuvien opettajien mukana ympäri Suomen. Useat nykyisinkin tunnetut koulu- ja joululaulut esitettiin ensimmäistä kertaa juuri Seminariumin juhlasalissa. Yksi näistä kappaleista on seminaarin musiikin lehtorin P. J. Hannikaisen säveltämä ja sanoittama "Joulupukki".


title: Seminarium

text: Luokkahuoneet sijoittuivat rakennuksessa alun perin toiseen ja kolmanteen kerrokseen. Veistosali, jota myös poikaharjoituskoululaiset käyttivät, sijaitsi ensimmäisessä kerroksessa tiloissa, joissa nykyisin sijaitsevat Jyväskylän yliopiston tiedemuseon näyttelytilat. Miesopiskelijoiden piirustuksen ja veiston opetustilat siirtyivät 1900-luvun alussa valmistuneeseen Villa Rana -rakennukseen. 1900-luvun alussa musiikin opetus keskitettiin Seminariumiin ja laulun- ja soitonopetuksen luokat saivat tilat ensimmäisestä kerroksesta. Rakennuksessa sijaitsi alun perin myös kaksi asuinhuonetta.


title: Seminarium

text: 1940-luvun lopulta aina tähän päivään saakka Seminariumin juhlasali on toiminut Jyväskylän yliopiston ja sen edeltäjän kasvatusopillisen korkeakoulun väitöstilaisuuksien paikkana. Ensimmäinen väitöstilaisuus järjestettiin juhlasalissa 12. toukokuuta 1949. Tuolloin Jyväskylän kasvatusopillisen korkeakoulun Aimo Lahti väitteli aiheenaan "Virheet opetusopillisena ongelmana". Kasvatusopillisen korkeakoulun ensimmäinen kahvila sijaitsi myös Seminarium-rakennuksen ensimmäisessä kerroksessa.


title: Seminarium

text: Yliopiston museolla on ollut tilat Seminariumissa vuodesta 1961 lähtien.


title: Seminarium

text: Seminariumissa toteutettiin korjaus- ja restaurointihanke vuosien 2007–2010 aikana. Restaurointitöiden myötä rakennuksessa säilytettiin sen historialliset tyylikerrostumat ja palautettiin tiloja aikaisempien vaiheiden mukaisiin asuihin. Rakennuksessa näkyvät aikakaudet ovat uusrenessanssi (toinen kerros), art nouveau (ensimmäisen kerroksen Tissarin taidesali) ja 1960-luvun moderni tyyli (ylin kerros). Eri kerrosten opetustiloihin on sijoitettu opetusvälineitä eri vuosikymmeniltä sekä valokuvia eri aikakausien opiskelijaelämästä.


title: Seminarium

text: Seminariumin juhlasaliin palautettiin uusrenessanssille tyypilliset kasviornamentit ja koristeaiheet, kuten salin yläosaa kiertävät tekstit ja viittaukset Raamattuun. Juhlasalissa sijaitsevat seminaarin lehtori Iivari Koskimiehen rakentamat urut kunnostettiin ja ne ovat edelleen käytössä.


title: Seminarium

text: Jyväskylän yliopiston tiedemuseon näyttelykeskus Soihtu avasi ovensa Seminariumin ensimmäisessä kerroksessa vuonna 2013.


title: Fennicum

text: Fennicum on arkkitehti Konstantin Kiseleffin suunnittelema rakennus Jyväskylän Seminaarinmäellä, joka suunniteltiin seminaarin miesosastolle. Rakennuksessa on sijainnut miesoppilaiden asuntola, luonnontieteen opetustiloja ja poikamallikoulu (harjoituskoulu).


title: Fennicum

text:
Rakennusta kutsuttiin 1980-luvulle asti Kilistiikaksi. Nimi tuli rakennuksessa luonnontiedettä opettaneelta lehtori Ludvig "Kili" Kiljanderilta. Rakennuksen toisesta kerroksesta löytyy nykyään Kiljanderin mukaan nimetty luentosali.
1920-luvulla rakennusta laajennettiin. Kuusiosaiseen lisäosaan sijoitettiin luonnonhistorian ja maantien kokoelmat ja poikaharjoituskoulun opetusvälineitä. Lisäosa purettiin 1950-luvulla, kun korkeakoululla tehtiin uudisrakennustöitä. Kilistiikka oli pitkään purku-uhan alla kirjaston laajennuksen vuoksi, mutta 1976 se kunnostettiin seminaarin aikaiseen asuun. Siksi rakennuksen ulkoinen ilme on lähempänä alkuperäistä kuin muut Kiseleffin alueelle suunnittelemat rakennukset, jotka korjattiin 1960-luvulla. Se on myös ainoa alueen vanhoista tiilirakennuksista, joka on sisätiloiltaan lähes alkuperäisen kaltainen.


title: Fennicum

text: Kaikissa kerroksissa Fennicumin halkaisee kahtia lounais-koillis-suunnassa kulkeva 3 metriä leveä käytävä. Ensimmäisessä kerroksen kaakkoissivulla sijaitsi portaikko, laboratorio ja konferenssihuone, johon kuului pieni eteinen ja kaksi kolmen hengen internaattihuonetta. Luoteissivulla oli kahden kolmen hengen internaattihuoneen lisäksi myös siivoojan huone ja poikien käsityösali. Toisen kerroksen kaakkoissivulla sijaitsi portaikko ja normaalikoulun luokat III, IV ja V. Luoteissivulla olivat normaalikoulun luokkahuoneet VI, II ja I, jossa pidettiin myös aamuhartaudet ja voimistelutunnit. Alkuperäisessä suunnitelmassa kolmannessa kerroksessa sijaitsi kaakkoissivulla kaksi internaattihuonetta ja muut tilat oli varattu luonnontiedon opetustiloiksi ja opetusvälineiden säilytykseen. Luoteissivulla oli neljä internaattihuonetta.


title: Fennicum

text: Rakennuksen sisäkatoissa on käytetty leveää helmiponttilautaa ja kattolistat ovat voimakkaasti profiloituja. Alun perin vernissatut katto ja listat ovat nyt vaalean harmaita. Seinällä kulkee 127 sentin korkeudella tumman ruskeaksi maalattu 7 senttiä leveä lista. Alun perin sen alle jäävä osa oli tarkoitus maalata marmorijäljitelmäksi, mutta nyt se on keskiruskea. Seinien yläosaan oli piirretty "nurkkakoristein varustettu kasetti", mutta nyt seinä on vaalean ruskea listan alla kulkevaa sinistä laitaa lukuun ottamatta.


title: Ryhtilä

text: Ryhtilä on arkkitehti Ernst Theodor Granstedtin suunnittelema rakennus Jyväskylän Seminaarinmäellä.


title: Wayne Newton

text: Wayne Newton (s. 3. huhtikuuta 1942) on yhdysvaltalainen laulaja. Uransa alkuvaiheessa Newtonilla oli poikkeuksellisen korkea ääni mieheksi. Wayne Newton oli nuorena aikuisena niin sanottu kontratenori, mutta hänen äänensä madaltui myöhemmin. Newtonin tunnetuin kappale on "Danke Schoen", joka on hänen tunnuskappaleensa. Myös "April Showers" on tunnettu Newtonin kappale. Newtonista tuli vuosikymmenien ajaksi yksi tunnetuimmista Las Vegasin viihdyttäjistä. Newton tunnetaan myös nimityksellä "Mr. Las Vegas".


title: Aallon kirjasto

text: Aallon kirjasto on arkkitehti Alvar Aallon suunnittelema rakennus Jyväskylän Seminaarinmäellä.


title: Jyväskylän yliopiston päärakennus

text: Jyväskylän yliopiston päärakennus on arkkitehti Alvar Aallon suunnittelema rakennus Jyväskylän Seminaarinmäellä.


title: Lozzi

text: Lozzi on arkkitehti Alvar Aallon opiskelijoiden ruokalaksi suunnittelema rakennus Jyväskylän Seminaarinmäellä. Samaan rakennusketjuun Lyhdyn ja Philologican kanssa kuuluva Lozzi on osa Alvar Aallon arkkitehtuuritoimiston suunnitteleman Jyväskylän kasvatusopillisen korkeakoulun kampusaluetta. Rakennus valmistui vuonna 1954. Rakennus on suojeltu valtioneuvoston 15.10.1992 tekemällä päätöksellä valtion omistamien rakennusten suojelusta annetun asetuksen (480/85) nojalla.


title: Lozzi

text: Opiskelijaruokala Lozzi peri nimensä vuonna 1937 toimintansa naisseminaarin vanhassa ruokalarakennuksessa aloittaneelta ylioppilaskunnan kahvila-ravintolalta. Ravintola oli nimetty kasvatustieteilijä Johann Heinrich Pestalozzin mukaan. Ravintolan lisäksi ylioppilaskunta sai rakennuksesta kerho- ja toimistotiloja. Rakennus toimi käytännössä ylioppilastalona vuoteen 1964 asti, jolloin Alvar Aallon suunnittelema Ylioppilastalo Ilokivi valmistui ruokalarakennuksen viereen. Lozzin toiminta siirtyi ylioppilaskunnalta yliopistolle vuonna 1975, minkä jälkeen rakennus peruskorjattiin ensimmäisen kerran vuosina 1979–1980. Vuodesta 1997 lähtien ruokalan toiminnasta on vastannut Sonaatti Oy. Toisen kerran rakennus peruskorjattiin vuosina 2014–2015 osin entistäen.


title: Lozzi

text: Ravintolarakennus Lozzi edustaa Alvar Aallon punatiilikauden arkkitehtuuria. Hallitsevia rakennusmateriaaleja ovat punatiili, puu ja valkoiset betoni- ja rappauspinnat. Tilojen käyttötarkoitusta ja hierarkiaa on korostettu valaistuksella. Alakerran hämäristä eteistiloista noustaan portaikon kautta ruokasaliin, johon tulee luonnon valoa suurten yläikkunoiden ja terassille avautuvan ikkunaseinän kautta. Pulpettikattoisen salin honkapuiset kattorakenteet on jätetty näkyviin. Aallon toimistossa suunniteltiin yhteustyössä Artekin kanssa myös ruokasalin valaistus ja kalustus, joka on säilynyt lähes alkuperäisen kaltaisena. Samassa kerroksessa sijaitsevat alkujaan ylioppilaskunnan käytössä olleet kaksi kerhuonetta sekä niiden välissä oleva takallinen aula. Ruokalan keittiö on pohjakerroksessa.


title: Lozzi

text: Ylioppilaskunnan asuntolassa Internaatissa (Philologica) asuvat opiskelijat kokoontuivat Lozzille aterioimaan ja kuuntelemaan suosittua Lauantain toivotut -radiohjelmaa. Lozzilla järjestettiin erilaisia juhlatilaisuuksia kuten pikkujouluja, vappujuhlia, osakuntien tapahtumia ja tanssijaisia. Erityisen näyttäviä olivat ylioppilaiden vuosijuhlat.


title: Lyhty (rakennus)

text: Lyhty on arkkitehti Alvar Aallon suunnittelema rakennus Jyväskylän Seminaarinmäellä, joka suunniteltiin opettajien ruokalaksi. Se on osa Lozzin ja Philologican muodostamaa rakennusketjua, joka valmistui vuonna 1954. Tila jäi vähäiselle käytölle alkuperäisessä käyttötarkoituksessaan ja siitä muodostui edustuksellinen kokous- ja juhlatila.


title: Lyhty (rakennus)

text: Lyhty poikkeaa Lozzista rakennusmateriaalien ja muotokielensä puolesta, jotka viestivät tilalle annetusta suuresta arvosta. Vaaleiden graniittipintojen jakamat laajat ikkunapinnat ja kuparinen aumakatto muodostavat kokonaisuuden, joka muistuttaa kreikkalaista temppeliä. Pimeällä rakennus loistaa lyhdyn tavoin. Lyhdyn sisäänkäynti vie eteistilaan, joka on osa Lozzin rakennusosaa. Kuten Lozzissa, eteistilat ovat hämärät ja rakennusmateriaaleina on käytetty puhtaaksimuurattua tiiltä, puuta ja valkoiseksi maalattuja pintoja. Aallon arkkitehtuuritoimisto suunnitteli Lyhdyn tilojen valaistuksen sekä sisustuksen. Lyhty korjattiin perusteellisesti vuosina 2014–2015 sen alkuperäinen ilme säilyttäen.


title: Levina

text: Isabella Lueen (s. 4. joulukuuta 1991 Bonn, Saksa), tunnettu myös nimellä Levina, on saksalainen laulaja ja lauluntekijä. Hän edusti Saksaa vuoden 2017 Eurovision laulukilpailussa Kiovassa kappaleella "Perfect Life".


title: Vismuttinitraatti

text: Vismuttinitraatti (Bi(NO)) on vismutti- ja nitraatti-ionien muodostama epäorgaaninen ioniyhdiste. Yhdistettä voidaan käyttää pigmenttinä, muiden vismuttiyhdisteiden valmistamiseen, orgaanisen kemian synteeseissä katalyyttinä ja aikaisemmin sitä on myös käytetty lääketieteessä.


title: Vismuttinitraatti

text: Useimmiten vismuttinitraatti esiintyy kidevedellisenä pentahydraattina (Bi(NO)·5HO), joka on väritöntä ja hygroskooppista kiteistä ainetta. Aineen alkeiskoppi on trigonaalinen. Yhdiste hydrolysoituu hitaasti veden vaikutuksesta niin kutsutuksi emäksiseksi vismuttinitraatiksi, jonka koostumus on epämääräinen. Vismuttinitraatti liukenee epäorgaanisiin niin kutsuttuihin mineraalihappoihin sekä etikkahappoon, asetoniin ja glyseroliin sekä vähäisessä määrin myös etanoliin. Kuumennettaessa vismuttinitraatin pentahydraattia kidevesi alkaa poistua noin 30 °C:n lämpötilassa.


title: Vismuttinitraatti

text: Vismuttinitraattia valmistetaan liuottamalla joko metallista vismuttia, vismuttioksidia tai vismuttikarbonaattia typpihappoon ja kiteytetään.


title: Vismuttinitraatti

text: Vismuttinitraatista voidaan valmistaa muita vismuttiyhdisteitä. Sitä voidaan käyttää myös lasitteiden valmistamiseen sekä helmiäismäisenä kimmeltävänä pigmenttinä. Vismuttinitraattia voidaan myös käyttää katalyyttinä orgaanisen kemian reaktioissa. Aikaisemmin yhdistettä on käytetty lääketieteessä muun muassa ripulin hoitoon sekä ulkoisesti antiseptisenä aineena.


title: Perfect Life (kappale)

text: Perfect Life on saksalaisen laulajan Levinan esittämä kappale, jolla hän edusti Saksaa vuoden 2017 Eurovision laulukilpailussa.


title: Perfect Life (kappale)

text: Kappale kilpaili 13. toukokuuta euroviisujen finaalissa, jossa se sai 6 pistettä ja jäi sijalle 25.


title: Eläintarhanlahti

text: Eläintarhanlahti () on merenlahti Helsingin kantakaupungissa ydinkeskustassa Kallion kaupunginosassa. Se on yhteydessä avomereen Kaisaniemenlahden, Siltavuoren salmen ja Kruunuvuorenselän kautta.


title: Eläintarhanlahti

text: Eläintarhanlahti erottaa toisistaan Siltasaaren ja Linjojen osa-alueet. Lahden etelärantaa pitkin, Siltasaaren puolella, kulkee Säästöpankinranta -niminen katu, jonka varrella sijaitsee Helsingin työväentalo. Lahden pohjoisrannalla on Tokoinrannan puistoalue ja sen takana Helsingin kaupunginteatteri. Lahden länsirannalla rautatien vieressä kulkee Kaisaniemen puistosta Kallioon johtava jalankulku- ja pyörätie. Lahdessa on venesatama, jossa on tilaa 69 veneelle.


title: Eläintarhanlahti

text: Nykyinen Eläintarhanlahti on alun perin ollut osa Töölönlahtea. Nykyisin sen kuitenkin erottaa varsinaisesta Töölönlahdesta vuonna 1862 rakennettu ratapenger.


title: Eläintarhanlahti

text: Nimi Eläintarhanlahti johtuu Eläintarhan puistoalueesta, joka alun perin ulottui rautatien itäpuolellekin ja käsitti myös nykyisen Tokoinrannan. Samasta syystä Tokoinrannan puistoalueen ohi kulkevalla kadulla on nimi Eläintarhantie. Ruotsinkielinen nimi "Djurgårdsviken" esiintyi kartoissa jo 1880-luvulla, suomenkielinen nimi Eläintarhanlahti vahvistettiin vuonna 1909.


title: Eläintarhanlahti

text: Salmi, joka yhdisti Eläintarhanlahden Siltavuoren salmeen nykyisen Hakaniemen torin poikki ja erotti Siltasaaren mantereesta, täytettiin 1800-luvun lopulla. Eliel Saarisen "Pro Helsingfors" -suunnitelmassa vuodelta 1918 ja sen mukaisesti muutamissa myöhemmissäkin kaavaehdotuksissa ehdotettiin lisäksi koko Töölönlahden ja Eläintarhanlahden täyttämistä ja alueen muuttamista rakennusmaaksi. Aiheena olivat osittain lahden mataluus ja sen veden saastuneisuus. Ajatus kuitenkin hylättiin lopullisesti 1940-luvulla.


title: Liikuntatieteen laitosrakennus

text: Liikuntatieteen laitosrakennus on arkkitehti Alvar Aallon suunnittelema rakennus Jyväskylän Seminaarinmäellä.


title: Katni

text: Katni (hindiksi कटनी "Katni") on kaupunki Madhya Pradeshin osavaltiossa Intiassa. Katnin lempinimiä ovat Murwara ja Mudwara, joiden alkuperästä on epäselvyyttä. Kaupunki tunnetaan erityisesti pyhiinvaelluskohde Rupnathista (myös "Roopnath"), jossa on 200-luvulla eaa. eläneen hallitsija Ašokan nimissä kaiverrettuja julistuksia. Vaikka julistuksia on löydetty muualtakin, arvellaan paikan olevan ainoa, jossa Ašokan nimi on kaiverrettu niiden yhteyteen.


title: Requiem (täsmennyssivu)

text: Requiem tarkoittaa katolisen kirkon sielunmessua. Se on myös muun muassa seuraavien sävellysten nimi:Sanan muita merkityksiä:


title: Kasvatusopillisen korkeakoulun asuntola

text: Kasvatusopillisen korkeakoulun asuntola on arkkitehti Alvar Aallon suunnittelema rakennus Jyväskylän Seminaarinmäellä.


Kasvatusopillisen korkeakoulun harjoituskoulu (kutsumanimi Harkkari) on arkkitehti Alvar Aallon suunnittelema rakennus Jyväskylän Seminaarinmäellä. Rakennus valmistui vuonna 1954 osana Jyväskylän Seminaarinmäelle rakentunutta Aallon kampusaluetta. Rakennus oli koulukäytössä vuoteen 2002 saakka, jonka jälkeen siinä on toiminut Jyväskylän yliopiston eri laitoksia.


title: Kasvatusopillisen korkeakoulun harjoituskoulu

text: Harjoituskoulun rakennus oli omana aikanaan poikkeuksellisen moderni. Rakennuksessa on neljä erisuuntaista luokkasiipeä. Siipien kerroksissa luokat on sijoitettu kolmen luokan soluihin, jolloin koulutyöskentely oli rauhallisempaa ja eikä rakennuksessa ollut pitkiä häliseviä käytäviä. Jokaisen solun edessä on työskentelytila, johon luokasta pääsi opiskelemaan vapaamuotoisesti esim. kirjojen pariin ja työskentelemään ryhmissä. Kussakin luokkatilassa oli opettajakokelaiden tila, joka on erotettu käytävästä vinolla seinällä. Näin käytävien tilarytmi on eloisa eikä muodostunut perinteisiä suoria koulukäytäviä. Normaaliluokat olivat hyvin valoisia, sillä niistä on suuret ikkunat lounaaseen Mattilanpellon suuntaan. Erikoisluokkasiivessä olivat erityiset tilat mm. kuvaamataidonopiskelulle ja käsitöille. Opettajainhuoneita oli useita. Eri kerrosten opettajien ja auskultanttien huoneet oli sijoitettu luokkasolujen käytävien päähän, ja suurimmissakin opettajainhuoneissa oli tilat vain kuudelle opettajalle. Luokka- ja ryhmätyötilojen sijoittelu mahdollisti joustavan koulutyöskentelyn. Ideat olivat aikaansa edellä, sillä joustavan opiskelun ajatukset levisivät varsinaisesti Suomeen vasta 1970-luvulla.


text: Käytävien seinämateriaali on punatiili. Portaikkojen ja kerrosten lattiat ovat neliönmuotoista punaista klinkkeriä. Luokissa on vaaleat rapatut seinät. Lakattua puuta on käytetty portaikkojen kaiteissa, koululaisten vaatenaulakoissa ja luokkahuoneiden takaseinissä sekä etuseinien paneloinneissa. Luokkien värimaailma vaihteli eri kerroksissa. Pääasiallisina väreinä olivat valkoinen, sinapinkeltainen/oliivin vihreä ja sininen. Nämä värit toistuivat mm. verhoissa, opettajanpöytien etupaneeleissa ja luokkien säilytyskaappien ovissa sekä ryhmätyötilojen pöydissä ja jakkaroiden kansissa. Ryhmätyötilojen kalusteet, luokkahuoneiden opettajainpöydät sekä liukuovikaapistot olivat Artekin/Alvar Aallon suunnittelemia ja Helnon valmistamia. Opettajainpöytien työtuolit oli suunnitellut Ilmari Tapiovaara. Opettajainhuoneiden kalustuksessa oli käytetty Artekin kalusteiden lisäksi Olof Ottelinin suunnittelemia sohvapöytiä. Rakennuksen valaisimet oli valmistanut Idman ja Orno. Tilojen alkuperäisestä kalustusta on hyvin vähän jäljellä rakennuksessa. Kalustemalleja on säilynyt Jyväskylän yliopiston Avoimen tiedon keskuksen tiedemuseon kokoelmissa.


Kasvatusopillisen korkeakoulun henkilökunnan asuntola on arkkitehti Alvar Aallon suunnittelema rakennus Jyväskylän Seminaarinmäellä.


title: Moment Group

text: Moment Group Oy on vuonna 2017 perustettu B2B-asiantuntijayritys. Yritys syntyi Midas Touch Oy:n ja Ina Finland Oy:n yhdistyttyä 1.2.2017. Yritys tuottaa contact center -palveluja. Contact centerit sijaitsevat Iisalmessa, Pieksämäellä, Tampereella ja Fuengirolassa. Pääkonttori on Tampereella ja myyntikonttori Espoossa.


title: Moment Group

text: Moment Group työllistää noin 250 henkilöä. Inspecta on 11.4.2017 myöntänyt Moment Group Oy:n Asiakaspalvelukeskustoiminnalle ISO 9001:2015 -laatusertifikaatin.


title: Antton Rönnholm

text: Antton Rönnholm (s. 1980) on SDP:n puoluesihteeri. Hänet valittiin Reijo Paanasen seuraajaksi SDP:n puoluekokouksessa helmikuussa 2017.


title: Antton Rönnholm

text: Rönnholm on koulutukseltaan valtiotieteen maisteri Åbo Akademista. Hän on työskennellyt Paavo Lipposen, Eero Heinäluoman, Mitro Revon sekä Pia Viitasen avustajana, asiantuntijana Elinkeinoelämän Keskusliitossa sekä EU-edunvalvontatehtävissä viestintätoimisto Milttonilla.


title: Antton Rönnholm

text: Rönnholm toimii myös ammattiyhdistysliikkeessä, Yhteiskunta-alan korkeakoulutetut ry:n puheenjohtajana kaudella 2017-2018. Rönnholmin isä on SDP:n entinen kansanedustaja ja europarlamentaarikko Mikko Rönnholm ja veli Iitin kunnanjohtaja Riku Rönnholm.


title: Antton Rönnholm

text: Venäjän Gazprom-valtionyhtiön South Stream -kaasuputkihankkeen lobbarina hän laskutti hankkeelta melkein 200 000 euroa vuosina 2011-2013.


title: Antton Rönnholm

text: Rönnholm valittiin Turun kaupunginvaltuustoon kunnallisvaaleissa 2004, mutta hän ei asettunut ehdolle seuraavalle kaudelle


title: Urheiluhalli U1

text: Urheiluhalli U1 on arkkitehti Alvar Aallon suunnittelema rakennus Jyväskylän Seminaarinmäellä.


title: Urheiluhalli U1

text: Rakennus valmistui vuonna 1953 Kasvatusopillisen korkeakoulun harjoituskoulun voimistelu- ja juhlasalikäyttöön. Toinen urheiluhalli U2 valmistui korkeakoulun voimistelurakennukseksi vuonna 1955. Urheiluhallien väliin on sijoitettu vuonna 1955 valmistunut uimahalli. Voimistelurakennus käsittää pohjakerroksen puku- ja pesutilat sekä kahteen osaan jaettavan toisen kerroksen salitilan, näyttämön ja katsojaparvekkeen. Rakennuksen seinät ja pohjakerroksen lattiat ovat punatiiltä. Salitila saa luonnonvaloa molemmilla sivuilla olevista yläikkunoista.


title: Urheiluhalli U2

text: Urheiluhalli U2 on arkkitehti Alvar Aallon suunnittelema rakennus Jyväskylän Seminaarinmäellä.


title: Urheiluhalli U2

text: Rakennus valmistui vuonna 1955 Jyväskylän kasvatusopillisen korkeakoulun voimistelusaliksi Alvar Aallon suunnittelemien uimahallin sekä Kasvatusopillisen korkeakoulun harjoituskoulun voimistelurakennuksen (Urheiluhalli U1) välittömään läheisyyteen. Rakennus käsittää pohjakerroksen puku- ja pesutilat sekä kahteen osaan jaettavan toisen kerroksen salitilan. Seinät on verhoiltu punatiilellä ja rakennuksessa on valkoinen betonikatos, joka erottaa sen ulkoisesti harjoituskoulun voimistelurakennuksesta. Salitila saa luonnonvaloa molemmilla sivuilla olevista yläikkunoista.


title: Parviaisen talo

text: Parviaisen talo on arkkitehti Wäinö Gustaf Palmqvistin suunnittelema rakennus Jyväskylän Seminaarinmäellä.


title: Seminaarinmäen viljamakasiini

text: Seminaarinmäen viljamakasiini on Seminaarinmäellä sijaitseva Jyväskylän vanhin kivirakennus. Se rakennettiin vuonna 1851 turvaamaan viljansaantia huonoina satovuosina. Arkkitehti Wivi Lönnin suunnitelmien perusteella rakennus muutettiin Jyväskylän kaupunginkirjaston ja Jyväskylän tieteellisen kirjaston käyttöön vuonna 1916 ja se toimi kaupunginkirjastona vuosina 1948–1980. Rakennuksessa toimi tämän jälkeen Suomen kotiteollisuusmuseo. Jyväskylän yliopiston rehtoraattina rakennus oli vuosina 2001–2014.


title: Seminaarinmäen viljamakasiini

text: Keski-Suomen Suojeltavat Museokiinteistöt Oy osti Jyväskylän yliopistolle tarpeettomaksi jääneen viljamakasiinin loppuvuodesta 2016 Suomen Yliopistokiinteisöt Oy:ltä. Samassa kaupassa omistajuus siirtyi myös aiemmin yliopiston käytössä olleiden Villa Ranan ja Parviaisen talon kohdalla.


title: Arvo Naukkarinen

text: Arvo Artturi Naukkarinen (s. 11. huhtikuuta 1938 Parikkala) on Oulun yliopiston maantieteen professori emeritus. Hän on alueellisen kehittämissuunnittelun asiantuntija.


title: Arvo Naukkarinen

text: Naukkarinen kirjoitti ylioppilaaksi Parikkalan yhteislyseossa 1958 ja valmistui Oulun yliopistosta filosofian kandidaatiksi 1964, filosofian lisensiaatiksi 1966 ja väitteli filosofian tohtoriksi Oulun yliopistossa 1970.


title: Arvo Naukkarinen

text: Oulun yliopisto on ollut Arvo Naukkarisen työnantajana koko hänen työuransa ajan. Hän aloitti maantieteen assistenttina 1964, sai maantieteen apulaisprofessorin viransijaisuuden 1971 ja toimi maantieteen professorin viransijaisena 1973–1978. Vuosina 1977–1978 hän työskenteli myös maantieteen apulaisprofessorina, kunnes nimitettiin maantieteen professoriksi 1978. Naukkarinen oli myös yliopiston maantieteen laitoksen johtaja 1987–1999, luonnontieteellisen tiedekunnan varadekaani 1988–1993. Hän jäi professorin virasta eläkkeelle 2001.


title: Arvo Naukkarinen

text: Päätyönsä ohessa Naukkarinen on toiminut Maaseutuneuvottelukunnan puheenjohtajana 1994–1999, Thule-instituutin johtokunnan puheenjohtajana 1997–1999, Siirtolaisuusinstituuttisäätiön valtuuskunnan jäsenenä 1987–2001 sekä matkailualan verkostoyliopiston hallituksen jäsenenä 1994–2001. Hänet on palkittu Suomen Valkoisen Ruusun I luokan ritarimerkillä, valtion virka-ansiomerkillä 30 vuoden palveluksesta ja Oulun yliopisto teetti hänestä 1999 muotokuvan, jonka maalasi Olli Pohjola. Naukkarisen harrastuksia ovat golf ja kuvataiteet.


title: Esko Niemi (professori)

text: Esko Martti Juhani Niemi (s. 20. heinäkuuta 1959 Helsinki) on Aalto-yliopiston teknologiateollisuuden tuotantotekniikan professori.


title: Esko Niemi (professori)

text: Niemi kirjoitti ylioppilaaksi Helsingin suomalaisesta yhteiskoulusta 1978 ja valmistui teknillisestä korkeakoulusta diplomi-insinööriksi 1984, tekniikan lisensiaatiksi 1991, suoritti MBA-tutkinnon 1997 ja väitteli tekniikan tohtoriksi teknillisessä korkeakoulussa 1999. Master of Science -tutkinnon hän suoritti University of Manchester Institute of Science and Technology -yliopistossa 1987.


title: Esko Niemi (professori)

text: Työurallaan Niemi on ollut teollisuuden ja korkeakoulujen palveluksessa. Hän aloitti teknillisen korkeakoulun assistenttina 1984–1986 ja siirtyi Suomen Akatemian tutkimusassistentiksi vuosiksi 1986–1988. Vuosina 1988–1996 hän työskenteli ABB Industry oy:n palveluksessa useissa eri tehtävissä, osan ajasta tuotantopäällikkönä. Hän palasi teknilliseen korkeakouluun yliassistentin virkaan vuosiksi 1997–1998 ja siirtyi sieltä Lappeenrannan teknilliseen korkeakouluun määräaikaisen professorin virkaan 1998–1999. Seuraava vaihe hänen työurallaan oli toimiminen liiketoiminta-alueen johtajana Nordic Aluminium oyj:ssä 1999–2002 ja paluu teknilliseen korkeakouluun opettavaksi tutkijaksi ja muihinkin töihin 2002–2003. Vuosina 2004–2006 Niemi toimi Tampereen teknillisen yliopiston tuotantotekniikan professorina, teknillisen korkeakoulun teknologiateollisuuden tuotantotekniikan professorina 2006–2009 ja korkeakoulun vaihdettua nimensä Aalto-yliopiston teknologiateollisuuden tuotantotekniikan professorina vuodesta 2010 alkaen.


title: Esko Niemi (professori)

text: Esko Niemen isä oli teknillisen korkeakoulun säätötekniikan professori Antti Niemi.


title: Matilda Södergran

text: Matilda Södergran (s. 17. marraskuuta 1987) on suomalainen runoilija, kriitikko ja kääntäjä. Södergran on syntynyt ja viettänyt lapsuutensa Suomessa mutta asuu ja työskentelee nykyisin Ruotsissa. Hän on julkaissut muutamia runokokoelmia. Valikoima hänen runojaan on käännetty englanniksi antologiaan "Six Finnish Poets" (2013). Södergran on runoilija Edith Södergranin etäinen sukulainen.


title: Matilda Södergran

text: Södergran on kuvannut kirjailijanolemustaan pyrkimyksesi pyrkiä kohtaamaan ja haastamaan totisuuden. Vallan analyysi, kahlitsevat sukupuoliroolit ja ruumis ovat keskeisiä teemoja kirjoittajan runodiskurssissa.


title: Matilda Södergran

text: Södergranin feministiseen runouteen on kiinnitetty huomiota. Kokoelma "Maror" (2012) käsittelee sellaisia teemoja kuin naisenruumiin kurittaminen. Kokoelmassa "Lotusfötter" (2014) Södergran haastaa suoraviivaisen kertomuksen rajat tutkiessaan väkivallan rakennette, naisen älyä ja aktiivista naisruumista. "Lotusfötterin" arviossa kirjoitti Ny Tidin kriitikko, että Södergran ”liikkuu varmoin ja täsmällisin askelin uusilla alueilla, niin temaattisesti kuin muodonkin puolesta.”


title: Matilda Södergran

text: Södergran on saanut runoilijana useita palkintoja, muun muassa Arvid Mörne -kilpailussa 2006 ja Svenska litteratursällskapetin palkinnon 2013. Kun Södergran sai vuoden kirjallisuuspalkinnon Kreagalanissa 2013, häntä kuvailtiin sanoin ”Nuori kirjailija, jolla on kyky luoda maaginen universumi, jossa runollinen ja hauras kohtaavat sanan voimakkuuden. Poikkeuksellisella kielentajullaan hän vakiinnuttanut paikkansa runoilijana Pohjolassa.”


title: Einiö

text: Einiö on sukunimi. Se on muun muassa seuraavien suomalaisten henkilöiden sukunimi:


title: Power Rangers (vuoden 2017 elokuva)

text: Power Rangers (mainostettu nimellä Saban’s Power Rangers) on vuonna 2017 ensi-iltansa saanut yhdysvaltalainen supersankarielokuva, jonka ohjasi Dean Israelite ja käsikirjoitti John Gatins. Elokuva perustuu samannimiseen tuoteryhmään ja sen pääosissa ovat Dacre Montgomery, Naomi Scott, RJ Cyler, Becky G, Ludi Lin, Bill Hader, Bryan Cranston ja Elizabeth Banks.


title: Power Rangers (vuoden 2017 elokuva)

text: Elokuva toimii uudelleenkäynnistyksenä alkuperäisille televisiosarjoille ja elokuville. Se on myös ensimmäinen 21. vuosisadalla tehty Power Rangers -elokuva. Elokuva sai ensi-iltansa Yhdysvalloissa 24. maaliskuuta 2017 ja Suomessa 7. huhtikuuta 2017.


title: Power Rangers (vuoden 2017 elokuva)

text: Kenotsooisella maailmankaudella kuusi Power Rangeria, planeettojen välistä soturia, suojelevat Maan elämää ja zeokristallia. Vihreä Ranger, Rita Repulsa, kuitenkin pettää muut ja aikoo hallita koko maailmankaikkeutta. Punainen Ranger, Zordon, jää henkiin ja piilottaa viisi voimakolikkoa. Zordonin robottiassistentti, Alpha 5, aloittaa meteorisateen, joka tappaa Zordonin ja dinosaurukset sekä lähettää Ritan meren pohjaan.


title: Power Rangers (vuoden 2017 elokuva)

text: 21. vuosisadan Angel Grovessa paikallisen high schoolin jalkapallotähti Jason Scott erotetaan joukkueesta epäonnistuneen pilan takia ja joutuu poliisin valvomaan kotiarestiin. Hän tapaa jälki-istuntotunneilla Billy Cranstonin ja Kimberly Hartin. Jasonin puolustettuaan Billya kiusaajilta, Billy tarjoutuu deaktivoimaan tämän nilkkapannan, jotta he voisivat tutkia herään vanhan kultakaivoksen. Kimberly sekäkaksi muuta opiskelijaa, Trini ja Zack Taylor, ovat myös lähistöllä ja viisikko löytää voimakolikot. Paetessaan paikalta Jasonin autolla, he törmäävät junaan. Aamulla he heräävät omista huoneistaan ja huomaavat olevansa yliluonnollisen vahvoja. Ryhmä kalastajia löytää Ritan ruumiin. Rita herää ja alkaa kerätä suuria määriä kultaa elvyttääkseen palvelijansa Goldarin.


title: Power Rangers (vuoden 2017 elokuva)

text: Nuoret palaavat kaivokselle ja löytävät muinaisen avaruusaluksen, jossa he tapaavat Alpha 5:n sekä Zordonin tietoisuuden. Nämä kertovat Power Rangereiden historiasta ja kuinka 11 päivän sisällä Rita löytää zeokristallin. Toisten paetessa paikalta peloissaan, Zordon pyytää Jasonia suostuttelemaan muut auttamaan. Seuraavina päivinä he palaavat alukselle ja harjoittelemalla simulaatiotaisteluissa. He eivät kuitenkaan opi muuntautumaan Rangereiksi. Lopulta Alpha näyttää heille zordit, eläintenmuotoiset koneet, jotka toimivat Rangereiden jatkeina. Zackin kokeiltua omaansa, he alkavat riidellä keskenään, mutta sitten Billy onnistuu hetkellisesti muuntautumaan Rangerit. Billy ei kuitenkaan kykene samaan uudestaan, joten Zordon hylkää ryhmän. Jason riitaantuu Zordonin kanssa, joka paljastaa toivovansa uusien Rangereiden muuntautumisen voivan elvyttää hänen kehonsa.


title: Power Rangers (vuoden 2017 elokuva)

text: Yöllä Rita hyökkää Trinin kimppuun ja vaatii tätä kutsumaan toiset Rangerit. Viisikko kohtaa Ritan taistelussa, mutta he häviävät ja Rita tappaa Billyn saatuaan zeokristallin sijainnin selville. He vievät Billyn ruumiin avaruusalukselle, missä jakamalla elämänsä toistensa kanssa he oppivat muuntautumaan Rangereiksi. Lisäksi Zordon uhraa kykynsä saada ruumiinsa takaisin Billyn elvyttämiseksi. Rangerit lähtevät kohtaamaan Ritan, Goldarin sekä näiden armeijan. He tuhoavat Ritan armeijan, mutta Goldar pudottaa Rangerit zordeineen tuliseen kuoppaan. Mutta zordit yhdistyvät megazordiksi, Ritan itse yhdistyessä Goldarin kanssa. Megazordin avulla Rangerit kuitenkin tuhoavat Goldarin ja vaativat Ritaa luopumaan Vihreän Rangerin voimakolikosta. Kun Rita kieltäytyy antautumasta, Power Rangerit lähettävät hänet avaruuteen. Power Rangereita ylistetään sankareina ja he palaavat normaaliin elämäänsä.


title: Power Rangers (vuoden 2017 elokuva)

text: Lopputekstien välissä näytetyssä kohtaukssa opettaja kuuluttaa luokassa Tommy Oliverin nimeä. Mutta pulpetilla ja tuolilla ei ole kuin vihreä takki.


title: Kalastonhoitomaksu

text: Kalastonhoitomaksu on veronluonteinen maksu, jota lain mukaisesti kerää Metsähallitus ja jonka tuotto käytetään kalakantojen hyvinvoinnin edistämiseen. Kalastonhoitomaksun ovat velvollisia maksamaan kaikki 18–64-vuotiaat, jotka kalastavat muuten kuin yhdellä ongella, pilkillä tai silakkalitkalla. Vuonna 2018 kalastonhoitomaksu on 45 euroa vuodelta, 15 euroa viikolta ja kuusi euroa vuorokaudelta. Kalastonhoitomaksun voi maksaa Metsähallituksen verkkokaupassa tai puhelinpalvelussa, useissa luontokeskuksissa ja R-kioskeilla


title: Tavex

text:
Tavex Oy on suomalainen rahoitusyhtiö, joka tarjoaa fyysisiä jalometalleja, valuutanvaihtoa sekä maksupalveluita yksityishenkilöille, eri kokoisille yrityksille sekä rahoituslaitoksille. Tavex ostaa ja myy sijoituskultaa, sijoitushopeaa ja noin 40 eri valuuttaa. Tavex palvelee Suomessa kahdessa toimipisteessään Helsingissä.
Tavex OY kuuluu Tavex-konserniin, joka on Pohjois-Euroopan suurin sijoituskultaa myyvä yhtiö.
Tavex Oy on rekisteröity Suomeen 27.5.1996 ja liike avattiin vuoden 1996 kesäkuussa. Alussa Tavex keskittyi ainoastaan valuutanvaihtoon. Tavexin valikoimassa on edelleen noin 40 eri maan valuuttaa. Toimipisteiden välisiä rahan pikasiirtoja on suoritettu heti alusta alkaen. Sijoituskullan myynti aloitettiin vuonna 2004. Tavexilla on suorasopimukset maailman suurimpien kullantuottajien kanssa . Vuonna 2005 Tavex myi sijoituskultaa 430 kiloa, 1500 kiloa vuonna 2009 ja 1750 kiloa vuonna 2010 . Sijoitushopea lisättiin valikoimaan vuonna 2012. Tavex ostaa myös romukultaa. Romuhopeaa Tavex on ostanut vuodesta 2013 saakka.


title: Tavex

text: Tavexin nykyinen toimitusjohtaja Marek Viskman on työskennellyt Suomen toimipisteessä alusta alkaen ja yleni toimitusjohtajaksi 4.5.2000.


title: Tavex

text:
Tavex OY:n emoyhtiö Tavid AS perustettiin huhtikuun 1. päivä vuonna 1991, Alar Tammingin toimesta. Firman nimi Tavid tuli siitä, että Alar Tamming oli aikaisemmin Tallinna Videokeskus-organisaation johtaja.
Yhtiö laajeni vuonna 1996 ensimmäistä kertaa ulkomaille, Suomeen, kun Tavex OY aloitti toimintansa tytäryhtiönä. Tavid laajeni vuonna 2002 Latviaan, jossa se toimii Tavex SIA nimellä. Helmikuussa 2005 yhtiö avasi Tavex AB toimiston Ruotsiin. Tavex EOOD Bulgariassa aloitti toimitansa vuonna 2009, Tanskan Tavex A/S vuonna 2010, Norjan Tavex AS vuonna 2011, sekä Puolan Tavex Sp. z o.o. vuonna 2014.


title: Helvi Mäkinen

text: Helvi Mäkinen (1902−1988) oli suomalainen säveltäjä ja pianisti. Hänen tunnetuin sävellyksensä on Kotkan ruusu. Mäkinen työskenteli Tampereen Työväen Teatterin kapellimestarina vuosina 1936–1958.


title: Jessica Yeaton

text: Jessica Yeaton (s. 21. marraskuuta 1991) on australialainen maastohiihtäjä.


title: Jessica Yeaton

text: Yeaton osallistui Falunin MM-kilpailuihin 2015, missä hän oli Australian viestijoukkueen mukana 14:s, parisprinttijoukkueessa 18:s, perinteisen hiihtotavan sprintissä 50:s ja vapaan hiihtotavan 10 kilometrin kilpailussa 60:s. Maastohiihdon maailmancupissa hän kilpaili ensimmäisen kerran Östersundissa helmikuussa 2015. Ensimmäiset maailmancupin pisteensä hän saavutti Pyeongchangissa helmikuussa 2017 sijoituttuaan ensin perinteisen hiihtotavan sprintissä 30:nneksi ja seuraavana päivänä 15 kilometrin yhdistelmäkilpailussa 24:nneksi.


title: Mestareiden kisa 2017

text: Mestareiden kisa 2017 oli järjestyksessään 28. Mestareiden kilpailu. Kilpailu käytiin 21–22. tammikuuta Marlins Parkin pesäpallostadionilla Miamissa. Kilpailun voitti entinen Formula 1 -kuljettaja Juan Pablo Montoya, joka päihitti finaalissa yhdeksänkertaisen Le Mans -voittajan Tom Kristensenin lähtövoitoin 2-0.


title: Kansainvälinen joogapäivä

text: Kansainvälinen joogapäivä (engl. "International Yoga Day") tai joogapäivä on Yhdistyneiden kansakuntien julistama kansainvälinen juhlapäivä, jota vietetään vuosittain 21. kesäkuuta ympäri maailman. YK:n mukaan päivän tarkoituksena on lisätä tietoisuutta joogan hyödyistä ja edistää siten maailman väestön terveyttä. Aloitteen joogapäivän julistamiseksi teki Intian pääministeri Narendra Modi Yhdistyneiden kansakuntien yleiskokouksessa vuonna 2014.


title: Eva Urevc

text: Eva Urevc (s. 2. marraskuuta 1995 Jesenice) on slovenialainen maastohiihtäjä.


title: Eva Urevc

text: Alle 23-vuotiaiden MM-kilpailuissa Urevc oli parhaimmillaan 27:s kolmeen otteeseen: Râșnovin sprintissä 2016 ja Soldier Hollow'n sprintissä sekä yhdistelmäkilpailussa 2017. Urevc kilpaili maastohiihdon maailmancupissa ensimmäisen kerran Planicassa tammikuussa 2016. Ensimmäiset maailmancupin pisteensä hän saavutti Davosissa joulukuussa 2016 oltuaan vapaan hiihtotavan sprintissä 30:s. Parhaimmillaan hän on sijoittunut yksittäisessä maailmancupin kilpailussa 18:nneksi Davosin vapaan sprintissä joulukuussa 2018. Tour de Skillä 2018–2019 hän oli 17:s Val Müstairin vapaan hiihtotavan sprintissä.


title: Willem de Vos

text:
Willem de Vos (s. 30. lokakuuta 1954, Apeldoorn) on hollantilainen Wageningenin yliopiston mikrobiologian professori, joka on toiminut tutkimusprofesorina myös Helsingin yliopistossa. Hän oli Suomen Akatemian akatemiaprofessori kaudella 2011–2015.
Willem M. de Vos valmistui maisteriksi (biologia/biokemia) vuonna 1978 ja väitteli vuonna 1983 Groningenin yliopistosta. Molemmista tutkinnoistaan hän sai erinomaisen arvosanan. Osan väitöskirjatyöstään hän teki Max Plankin molekyyligenetiikan instituutissa Berliinissä. Tämän jälkeen hän oli tovin Englannissa, sitten käynnisti tutkimusryhmän ja eteni tutkimuspäälliköksi Alankomaiden meijerialan tutkimuslaitoksessa (Netherlands Institute for Dairy Research, nykyään NIZO Food Research) vuonna 1987. Hänet nimitettiin samana vuonna Wageningenin yliopiston bakteerigenetiikan osa-aikaiseksi professoriksi, ja vuonna 1994 mikrobiologian professoriksi. Hän on tämän professuurin rinnalla hoitanut moninaisia yliopiston ja tieteellisten laitosten johtotehtäviä. Vuodesta 2007 hänellä on ollut osa-aikainen tutkimusprofessuri Helsingin yliopistossa.


title: Willem de Vos

text:
Vuonna 2008 hän sai NWO Spinoza -palkinnon uraauurtavasta työstään mikro-organismien kuten bakteerien merkityksestä ihmisruualle ja ihmisten terveydelle. Palkinto on Alankomaiden korkein tieteellinen palkinto. Vuodesta 2009 lähtien hän on ollut Alankomaiden kuninkaallisen tiedeakatemian jäsen.
Professori de Vos on erittäin tuottelias tiedemies, jolla on työhänsä liittyen erittäin laaja yhteistyöverkosto. Vuoteen 2008 mennessä hänellä oli 25 patenttia tai patentoitua sovellusta ja hän oli ohjannut jo noin 75 väitöskirjaopiskelijaa. Hänen julkaisuluetteloonsa sisältyi helmikuussa 2017 yli 710 tieteellistä artikkelia tai muuta nimikettä. Hän on osallistunut myös tieteen arvostetuimmissa lehdissä kuten Naturessa julkaisujen alkuperäisartikkelien laatimiseen.


title: Private Property

text: Private Property () on vuonna 2006 ensi-iltansa saanut Joachim Lafossen ohjaama ranskalais-belgialais-luxemburgilainen draamaelokuva, jonka pääosia näyttelevät Isabelle Huppert, Jérémie Renier ja Yannick Renier. Joachim Lafosse ja François Pirot käsikirjoittivat elokuvan, jonka tuottajana oli Joseph Rouschop.


title: Private Property

text: "Private Property" sai ensi-iltansa vuoden 2006 Venetsian elokuvajuhlilla, missä se kilpaili pääkilpailussa parhaan elokuvan Kultaisesta leijonasta.


title: Private Property

text:
Kymmenen vuotta sitten eronnut Pascale (Isabelle Huppert) asuu kahden nuoren aikuisen poikansa, Thierryn ja Françoisin (Jérémie Renier ja Yannick Renier), kanssa kauniissa ja vanhassa maalaistalossa Belgian maaseudulla. Pascale on kiistellyt talosta entisen aviomiehensä Lucin (Patrick Descamps) kanssa jo vuosia, ja kun uudesta elämästä haaveileva Pascale päättää myydä talon, Thierry ja François ovat sitä vastaan. Pian rumat totuudet alkavat nousta pintaan, minkä seurauksena kaikki kääntyvät toisiaan vastaan.
"Private Property" sai ensi-iltansa Venetsian elokuvajuhlilla Italiassa 1. syyskuuta 2006. Elokuva sai teatteriensi-iltansa Belgiassa 24. tammikuuta 2007. Elokuvan Ranskan ensi-ilta oli Angersin elokuvajuhlilla 27. tammikuuta 2007 ja maanlaajuinen teatteriensi-ilta 21. helmikuuta 2007. Haut et Court oli elokuvan teatterilevittäjänä Ranskassa ja Cinéart Belgiassa. "Private Property" ei saanut Suomessa teatteriensi-iltaa, mutta se esitettiin Espoo Cinén elokuvajuhlilla 22. elokuuta 2007. Elokuva kiersi lisäksi useita muita elokuvajuhlia ympäri maailman, kuten Toronton ja Karlovy Varyn elokuvajuhlat.


title: Private Property

text: "Private Property" on saanut elokuvakriitikoilta myönteisen vastaanoton. Rotten Tomatoes -sivuston mukaan 76% kriitikoista on antanut elokuvalle positiivisen arvosanan 6,8/10 keskiarvolla. Keräys perustuu 33 arviointiin. 886 käyttäjästä 66% on antanut elokuvalle positiivisen arvosanan 3,5/5 keskiarvolla. Metacritic-sivuston mukaan 11 arvostelun perusteella elokuva on saanut 78 pistettä sadasta mahdollisesta. Metacriticin viisi käyttäjää on antanut elokuvalle keskiarvon 8,2/10. Internet Movie Databasen 1 428 käyttäjää on antanut elokuvalle keskiarvon 7,1/10.


title: Private Property

text: "Private Property" julkaistiin Yhdysvalloissa DVD:lle 11. syyskuuta 2007 ja Ranskassa 13. marraskuuta 2007.


title: Debora Roncari

text: Debora Roncari (s. 17. marraskuuta 1992) on italialainen maastohiihtäjä.


title: Debora Roncari

text: Roncari kilpaili maastohiihdon maailmancupissa ensimmäisen kerran Milanossa tammikuussa 2012. Ensimmäiset maailmancupin pisteensä hän saavutti Toblachissa tammikuussa 2017 oltuaan vapaan hiihtotavan sprintissä 29:s.


title: Edward S. Herman

text: Edward S. Herman () oli yhdysvaltalainen finanssitieteiden professori Pennsylvanian yliopiston Wharton School -kauppakorkeakoulussa Pennsylvaniassa. Hän oli media-analyytikko, joka oli erikoistunut yritys- ja lainsäädöllisiin kysymyksiin sekä kansantaloustieteeseen.


title: Samuli Tanhua

text: Samuli Tuomas Tanhua (s. 21. lokakuuta 1995 Oulunsalo) on suomalainen jääkiekkopuolustaja, joka pelaa Mestis-joukkue Imatran Ketterässä. Hän toimii joukkueen varakapteenina. Tanhuan aiemman seuran Kajaanin Hokin silloisen päävalmentajan Jari Laukkasen mukaan hän on kova ja fyysinen peruspuolustaja, joka tykkää kamppailla niin kulmissa kuin oman maalin edessä.


title: Samuli Tanhua

text: Tanhua on Oulunsalon Kiekko-Kettujen kasvatti. Hän siirtyi juniorina sittemmin Oulun Kärppiin. Kauden 2011–2012 Tanhua pelasi Kiekko-Laserissa lähinnä seuran B2-nuorissa, joiden tehokkain puolustaja hän oli B2-nuorten SM-sarjan runkosarjassa tehoilla 4+14=18. Kaudeksi 2012–2013 Tanhua palasi taas Kärppiin, joiden B-nuorten eniten maaleja tehnyt puolustaja hän oli kuudella osumallaan. Kauden 2013–2014 päätteeksi Tanhua voitti A-nuorten SM-hopeaa. Kaudella 2014–2015 hän nousi Kärppien A-nuorten varakapteeniksi ja kaudella 2015–2016 kapteeniksi.


title: Samuli Tanhua

text: Kaudeksi 2016–2017 Tanhua siirtyi kaksivuotisella sopimuksella Mestis-joukkue Kajaanin Hokkiin. Hänen tulokaskautensa toi 43 runkosarjaottelussa tehot 1+7=8 ja kahdeksassa karsintasarjan ottelussa kaksi syöttöpistettä. Helmikuussa 2017 Hokki lainasi Tanhuan Kärppien SM-liigajoukkueeseen, jossa hän pelasi kaksi ottelua. Tanhua sai tililleen ensimmäisen liigaottelunsa näin ollen 10. helmikuuta 2017 Tapparaa vastaan. Hänet merkittiin Kärppien seitsemänneksi puolustajaksi, eikä Tanhua saanut lopulta peliaikaa. Ensimmäiset jääaikansa hän sai seuraavassa ottelussa 14. helmikuuta 2017 vieraissa Saimaan Palloa vastaan. Tanhua sai ottelussa peliaikaa 8.59 minuuttia.


title: Samuli Tanhua

text: Tanhua siirtyi kaudeksi 2017–2018 vuoden mittaisella sopimuksella Mestiksen nousijajoukkue Imatran Ketterään. Hänen sopimuksessaan on myös yhden vuoden optio SM-liigasopimuksesta seuran yhteistyöjoukkueen, Saimaan Pallon kanssa. Tanhua nimettiin Ketterän varakapteeniksi. Hän pelasi kauden aikana myös kaksi ottelua lainalla Kärppien SM-liigajoukkueessa helmikuussa 2018 tehden niissä yhden syöttöpisteen, kun seura paikkasi Pyeongchangin olympiakisoihin lähteneiden Lasse Kukkosen ja Miika Koiviston sekä loukkaantuneen Teemu Kivihalmeen jättämää aukkoa.


title: Samuli Tanhua

text: Tanhua valmistui ylioppilaaksi Oulunsalon lukiosta keväällä 2015.


title: Furore

text: Furore on kunta Salernon maakunnassa, Campanian alueella Italiassa, noin 20 km Sorrentosta itään. Se sijaitsee Sorrenton niemimaalla, Salernonlahden pohjoisrannalla. Kunnassa on noin 800 asukasta, ja sen pinta-ala on 1,88 neliökilometriä.


title: Furore

text: Furore on osa Amalfin rannikkoa (), joka on Unescon maailmanperintökohde.


title: Conca dei Marini

text: Conca dei Marini on kunta Salernon maakunnassa, Campanian alueella Italiassa, noin 20 km Sorrentosta itään. Se sijaitsee Sorrenton niemimaalla, Salernonlahden pohjoisrannalla. Kunnassa on noin 700 asukasta, ja sen pinta-ala on 1,13 neliökilometriä.


title: Conca dei Marini

text: Conca dei Marini on osa Amalfin rannikkoa (), joka on Unescon maailmanperintökohde.


title: Honky-tonk

text: Honky-tonk on countrymusiikin tyylilaji. Honky-tonkissa yleisimpiä soittimia ovat akustinen kitara, sähkökitara, steel-kitara, bassokitara ja jousisoittimet, erityisesti viulu.


title: Honky-tonk

text: Honky-tonk on myös baari, jossa country-musiikkia esitetään.


title: Honky-tonk

text: Honky-tonk-termin alkuperä on epäselvä. Se liitetään usein William Tonk & Bros of Chicago and New York -nimiseen yritykseen, joka alkoi valmistaa Ernest A. Tonk -merkkisiä pystypianoja vuonna 1889. Yhtä usein väitetään, että honky-tonk liittyy newyorkilaiseen Tin Pan Alleyhin, jonka sanotaan ottaneen käyttöönsä Tonkin pianoja 1890-luvulla. Tätä oletettua yhteyttä on käytetty selityksenä sille, miksi honky-tonkista tuli ragtime-tyylisen pianomusiikin nimitys. Kuitenkin honky-tonkia levytettiin ensimmäisen kerran jo vuonna 1889. Termi oli selvästi jo riittävän tunnettu, joten sitä ei tarvinnut selittää. Se tarkoitti halpaa viihdettä.


title: Honky-tonk

text: ”Variety show” oli kiertoilmaus, jonka huvittelupaikkojen omistajat ottivat käyttöön esitelläkseen niitä hyvämaineisina. Villissä lännessä honky-tonkit olivat rivon varieteen, kasinon, saluunan, halvan tanssihallin ja bordellin sekoituksia, jotka usein liitettiin laittomuuteen ja väkivaltaan. Ne olivat työväenluokan miehille tarkoitettuja halpoja kapakoita, jotka saivat mainetta asiakkaiden kynimisestä. Tästä johtuen honky-tonk tuli myöhemmin tarkoittamaan huonomaineista ja alhaista. Honky-tonk-sanan alkuperää ei tiedetä, mutta se perustuu todennäköisimmin kapakoiden remuisaan olemukseen.


title: Honky-tonk

text: Mahdollisesti ensimmäinen merkittävä honky-tonk-muusikko oli Ernest Tubb, joka julkaisi hitiksi muodostuneen ”Walking the Floor Over You” -kappaleensa vuonna 1941. Myöhemmin Tubbin innoittamana mm. Hank Williams, Lefty Frizzell, George Jones, Jerry Lee Lewis, Justin Tubb ja Merle Haggard nousivat erittäin suureen suosioon 1940-, 1950- ja 1960-luvuilla.


title: Honky-tonk

text: Tunnettuihin honky-tonk-kappaleisiin lukeutuvat ”Walking the Floor Over You”, ”Your Cheatin’ Heart”, ”Thanks a Lot”, ”Old Black Joe”, ”A Hard Act to Follow”, ”Sleepy Eyed John”, ”Jackson”, ”I Walk Alone”, ”Sugar Bee” ja ”Half a Man”.


title: Sant’Egidio del Monte Albino

text: Sant’Egidio del Monte Albino on kunta Salernon maakunnassa, Campanian alueella Italiassa, noin 30 km Napolista kaakkoon. Se sijaitsee Sorrenton niemimaalla, Lattarivuorten pohjoisrinteellä, moottoritie A3:n varrella. Kunnassa on noin 9 000 asukasta, ja sen pinta-ala on 7,25 neliökilometriä.


title: Sant’Egidio del Monte Albino

text: Osa Sant’Egidio del Monte Albinosta on Amalfin rannikkoa (), joka on Unescon maailmanperintökohde.


title: Your Cheatin’ Heart

text: Your Cheatin’ Heart on Hank Williamsin kappale. Se oli yksi Williamsin viimeisistä kappaleista, ja se julkaistiin tammikuussa 1953. Kappale menestyi loistavasti – se oli "Billboard"-lehden countrylistan ykkössijalla kuusi viikkoa ja sitä myytiin lyhyehkössä ajassa yli miljoona kappaletta. Myös kappaleen lukuisat cover-versiot olivat menestyksekkäitä. "Rolling Stonen" 500 suurimman kappaleen listassa se on 217. sijalla, ja ylsi viidennelle sijalle Country Music Televisionin 100 suurimman countrykappaleen listassa.


title: Your Cheatin’ Heart

text: Esimerkiksi Elvis Presley, James Brown ja Jerry Lee Lewis ovat tehneet kappaleesta omat tulkintansa.


title: Your Cheatin’ Heart

text: Kappaleen mukaan jopa nimettiin Hank Williamsin elämästä kertova elokuva.


title: Your Cheatin’ Heart

text: Kappaleen eräässä säkeistössä (”you’ll walk the floor, the way I do”) on viittaus Ernest Tubbin kappaleeseen ”Walking the Floor Over You”.


title: Men and Women

text: Men and Women on Simply Redin toinen studioalbumi, joka julkaistiin vuonna 1987.


title: Wamos Air

text: Wamos Air , aiemmin Pullmantur Air, on espanjalainen tilauslentoyhtiö. Sen kotikenttä on Madrid-Barajasin lentoasema. Suuren osan lennoistaan se operoi sisaryhtiö Pullmantur Cruisesin puolesta.


title: Kallangin metroasema

text: Kallang on Singaporen Mass Rapid Transit -metrojärjestelmän asema Kallangissa Singaporen keskisellä suuralueella. Se avattiin 4. marraskuuta 1989. Asemaa käyttävät East West Linen junat.


title: Andreas Elgfoth

text: Andreas (Anders) Elgfoth, sukunimi esiintyy myös muodossa Elgfooth (28. maaliskuuta 1725 Loimaa – 30. kesäkuuta 1784 Säkylä) oli suomalainen kirkkoherra ja uskonnollisen kirjallisuuden suomentaja.


title: Andreas Elgfoth

text: Elgfothin vanhemmat olivat Alastaron kappalainen Olof Elgfoth (k. 1743) ja Maria Gummerus. Hän kävi Turun katedraalikoulua ja pääsi ylioppilaaksi Turussa 1742. Elgfoth vihittiin papiksi Turun hiippakunnassa 1747.


title: Andreas Elgfoth

text: Elgfoth oli Säkylässä krkkoherran apulaisena vuodesta 1747 ja kirkkoherrana vuodesta 1755.


title: Andreas Elgfoth

text: Elgfoth suomensi 1763 Suomen evankelis-luterilaisen kirkon virsikirjan virren 58 "Kas Karitsata Jumalan!" sanat.


title: Andreas Elgfoth

text: Elgfoth oli naimisissa vuodesta 1747 Katarina Laihianderin (k. 1796) kanssa jonka isä oli Säkylän kirkkoherra Henrik Laihiander (1682–1753). Heidän poikansa oli Kokemäen pitäjänapulainen Johan Jakob Elgfoth (1761–1809).


title: Al-Fayyumin kuvernoraatti

text: Al-Fayyum () on yksi Egyptin kuvernoraateista. Alueen pinta-ala on 6 068,0 km² ja väkiluku 3 170 150 (2015). Kuvernoraatin hallinnollinen keskus on Al-Fayyum. Unescon maailmanperintökohde Wadi Al-Hitan sijaitsee alueella.


title: Trafigura

text: Trafigura on monikansallinen yhtiö, jonka pääkonttori on Singaporessa. Se on yksi maailman suurimmista raaka-aineiden välittäjistä.


title: Trafigura

text: Ranskalainen Claude Dauphin perusti yhtiön vuonna 1993. Se välitti öljyä Angolasta Venäjälle ja myi metallia ja mineraaleja Sambiasta Mongoliaan.


title: Trafigura

text: Trafigurasta voi tulla Talvivaarassa toimivan Terrafamen omistaja. Helmikuun 10. päivänä 2017 ilmoitettiin, että Trafigura-konserni ja sen sijoitusrahasto Galena ostavat 15,5 prosenttia Terrafamen osakkeista ja Trafigura sitoutuu ostamaan sen koko koboltti- että nikkelituotannon sekä 80 % sinkistä seitsemän vuoden ajan. Suomen valtion omistusosuudeksi jää 84 prosenttia.


title: Trafigura

text: Vuonna 2005 Trafigura nimettiin YK:n Ruokaa öljystä -ohjelman puitteissa tapahtuneita väärinkäytöksiä tutkineen komission mukaan yhdeksi Irakin pakotteiden vastaista kauppaa järjestäneistä ja siitä hyötyneistä yrityksistä.


title: Trafigura

text: Vuonna 2006 Trafiguran omistamasta säiliöaluksesta purettiin suuri määrä myrkyllistä jätettä Abidjanin satamassa Norsunluurannikolla. Jätettä ei käsitelty asianmukaisesti, vaan se kuljetettiin kaupungin kaatopaikoille. Satatuhatta ihmistä sairastui, ainakin 15 kuoli. Yhtiö joutui maksamaan suuria korvauksia.


title: BMW 3-sarja (E21)

text: BMW E21 on BMW 3-sarjan ensimmäisen sukupolven malli, jota valmistettiin vuosina 1975–1983. Se korvasi edeltäneen 02-sarjan ja korvaajaksi tuli E30.


title: BMW 3-sarja (E21)

text: BMW E21 esiteltiin syksyllä 1975. Alkuperäisessä mallivalikoimassa olivat 316, 318, 320 ja 320i. 320/320i-malleissa oli neljä ajovaloa, muissa kaksi. Korimalliltaan malli oli edeltäjänsä tavoin kaksiovinen sedan, ja takaistuintilat olivat auton kokoon nähden ahtaat.


title: BMW 3-sarja (E21)

text: Vuosimalliin 1977 oli tehty muutoksia kaasuttimeen, minkä ansiosta polttoaineenkulutus laski. Jousitusta oli jäykennetty edessä ja pehmennetty takana. Ohjauspyörä oli uusi ja istuimet muuttuivat kokonaan kangasverhoilluiksi.


title: BMW 3-sarja (E21)

text: Syksyllä 1977 2,0-litraiset nelisylinteriset moottorit (320/320i) korvattiin uusilla kuusisylinterisillä malleilla 320 (2,0 l 122 hv) ja 323i (2,3 l 143 hv).


title: BMW 3-sarja (E21)

text: Syksyllä 1980 316-mallin moottori kasvoi 1,8-litraiseksi ja 318 korvattiin 318i:llä. 1,6-litrainen oli uudelleen tarjolla vuodesta 1981 lähtien perusmalli 315:ssä.


title: BMW 3-sarja (E21)

text: Karosserie Baur GmbH valmisti vuosina 1978–1981 BMW E21 -mallin targakattoista avomallia. Sen B-pilarit olivat normaalia paksummat ja alas laskettava katto kankainen. Kaikkiaan Baur valmisti 4 595 autoyksilöä.


title: Luettelo baseballin olympiamitalisteista

text: Baseball on ollut olympialaisten kisaohjelmassa virallisena lajina vuosina 1992-2008. Menestynein maa olympialaisten baseballissa on Kuuba.


title: Robbin Sellin

text: Robbin Sellin (s. 12. huhtikuuta 1990 Tukholma, Ruotsi) on ruotsalainen jalkapalloilija. Pelipaikaltaan hän on keskikenttäpelaaja. Sellin edustaa Veikkausliigassa pelaavaa IFK Mariehamnia.


title: Robbin Sellin

text: Sellin pelasi vuosina 2010–2012 Bragessa 63 Superettanin ottelua, joissa hän teki kuusi maalia. Vuosina 2012–2016 Sellin edusti GIF Sundsvallia, jossa hän pelasi 60 Allsvenskanin ottelua tehden kolme maalia ja 28 Superettanin ottelua tehden kaksi maalia.


title: Luettelo softballin olympiamitalisteista

text: Softball on ollut olympialaisten kisaohjelmassa virallisena lajina vuosina 1996-2008. Menestynein maa olympialaisten baseballissa on Yhdysvallat.


title: Un barrage contre le Pacifique

text: Un barrage contre le Pacifique (kansainvälisesti "The Sea Wall") on vuonna 2008 ensi-iltansa saanut Rithy Panhin ohjaama ranskalais-kambodžalais-belgialainen draamaelokuva, jonka pääosia näyttelevät Isabelle Huppert, Gaspard Ulliel ja Àstrid Bergès-Frisbey. Rithy Panh ja Michel Fessler käsikirjoittivat elokuvan, jonka tuottajina olivat Catherine Dussart ja Cati Couteau.


title: Un barrage contre le Pacifique

text: "Un barrage contre le Pacifique" perustuu Marguerite Durasin romaaniin "Un barrage contre le Pacifique" (1950) ja on uudelleenfilmatisointi René Clémentin ohjaamasta "Katkera maa" (, 1957) -elokuvasta.


title: Un barrage contre le Pacifique

text:
"Un barrage contre le Pacifique" sijoittuu vuoden 1931 Kambodžaan, Ranskan Indokiinaan. Leskeksi jäänyt rouva Dufresne (Isabelle Huppert) yrittää selviytyä kahden aikuistuvan lapsensa, 20-vuotiaan Josephin ja 16-vuotiaan Suzannen (Gaspard Ulliel ja Àstrid Bergès-Frisbey), kanssa Siaminlahden rannalla. Heidän riisiviljelmänsä menestyvät huonosti, sillä ne tulvivat joka vuosi ollessaan liian lähellä merta. Heidän ainoana toivonaan on rantavallin rakentaminen, jotta sato säästyy jatkossa tulvilta. Rouva Dufresne alkaa taistella epätoivoisesti sekä meren että korruptoituneiden siirtomaan byrokraattien kanssa – ja kieltäytyy luovuttamasta.
"Un barrage contre le Pacifiquen" lähes 11-viikkoiset kuvaukset alkoivat 8. lokakuuta 2007. Elokuva kuvattiin Kambodžassa ja Ranskassa 6,2 miljoonan euron budjetilla. Elokuvan tuotantoyhtiöinä olivat Diaphana Films, France 2 Cinéma, Canal+, Arte France Cinéma, Catherine Dussart Productions, Orange Studio ja Scope Pictures. "Un barrage contre le Pacifiquen" virallinen traileri julkaistiin 9. joulukuuta 2008.


title: Un barrage contre le Pacifique

text: "Un barrage contre le Pacifique" sai ensi-iltansa Toronton elokuvajuhlilla Kanadassa 9. syyskuuta 2008. Elokuva sai teatteriensi-iltansa Ranskassa 7. tammikuuta 2009 ja Belgiassa 11. helmikuuta 2009. Diaphana Films oli elokuvan teatterilevittäjänä Ranskassa ja Cinéart Belgiassa. Elokuva kiersi useita elokuvajuhlia ympäri maailman, kuten Italiassa vuoden 2008 Rooman elokuvajuhlat, missä Rithy Panh oli ehdokkaana parhaan elokuvan "Kultaisen Marc’Aurelion" saajaksi. Vuoden 2008 Croisicin elokuvajuhlilla läntisessä Ranskassa elokuva voitti kaksi palkintoa parhaasta sovitetusta käsikirjoituksesta; toinen oli tuomariston "Kultainen ikkuna" ja toinen nuorten äänestämä yleisöpalkinto. Elokuva keräsi Ranskassa teatterikierroksensa aikana 185 479 katsojaa ja tuotti noin 1,6 miljoonan dollarin lipputulot. "Un barrage contre le Pacifique" on saanut ranskalaisilta elokuvakriitikoilta lähinnä myönteisen vastaanoton.


title: Un barrage contre le Pacifique

text: "Un barrage contre le Pacifique" julkaistiin Ranskassa DVD:lle 20. elokuuta 2009.


title: Al-Suwaisin kuvernoraatti

text: Al-Suwais () on yksi Egyptin kuvernoraateista. Alueen pinta-ala on 9 002,21 km² ja väkiluku 622 859 (2015). Kuvernoraatin hallinnollinen keskus on Suez.


title: Shavasana

text: Shavasana (sanskritiksi शवासन "śavāsana") tai kuolleen asento on joogassa harjoitettava asana. Sitä kuvaillaan usein kaikkein vaikeimmaksi asanaksi. "Hatha Yoga Pradipikassa", eräässä joogan perusteoksessa, shavasanan kerrotaan poistavan väsymyksen ja antavan mielelle levon. Shavasana suoritetaan perinteisesti joogaharjoituksen lopussa.


title: Shavasana

text: "Shava" (sanskritiksi शव "śava") tarkoittaa ruumista ja "asana" (sanskritiksi आसन "āsana") puolestaan tarkoittaa asentoa tai istumatapaa. Nimi perustuu shavasanan tarkoitukseen opettaa kuolemaan. Kuolema tulee tässä yhteydessä ymmärtää siten kuin se monissa Aasian uskonnoissa ja filosofisissa perinteissä käsitetään; kehosta, persoonasta ja egosta luopumisena. Shavasanan perimmäisenä ideana on tehdä ero asanassa olevan kehon ja todellisen itsen tai olemuksen välille.


title: Shavasana

text: Joskus shavasanasta käytetään myös nimeä "mrtasana", jossa "mrta" (sanskritiksi मृत "mṛta") tarkoittaa kuolemaa.


title: Shavasana

text: Shavasanassa maataan selällään silmät suljettuina. Kehon on tärkeää olla symmetrisessä ja suorassa asennossa. Jalkojen annetaan olla suorina ja suunnilleen lantion leveyden verran erillään. Jalkaterät osoittavat yleensä ulospäin. Kädet asetetaan niin ikään suorina sivuille, erilleen ylävartalosta. Kämmenet osoittavat ylöspäin. Koko keho - myös niska, hartiat ja kasvolihakset - ovat rentoina. Alaselän tulee antaa säilyttää luonnollinen kaarensa shavasanan aikana.


title: Shavasana

text: Jos perinteinen shavasana tuntuu esimerkiksi selkävaivojen vuoksi epämiellyttävältä, suositellaan koukistamaan jalat tai nostamaan ne ylös tuolille.


title: Shavasana

text: Shavasanasta poistutaan yleensä hitaasti oikealle kyljelle kääntymällä.


title: Luettelo haavipallon olympiamitalisteista

text: Haavipallo on ollut olympialaisten kisaohjelmassa virallisena lajina kaksi kertaa, vuosina 1904 ja 1908. Molempina kertoina olympiakultaa voitti kanadalainen joukkue.


title: Bani Suwaifin kuvernoraatti

text: Bani Suwaif () on yksi Egyptin kuvernoraateista. Alueen pinta-ala on 10 954,0 km² ja väkiluku 2 856 812 (2015). Kuvernoraatin hallinnollinen keskus on Bani Suwaif.


title: Janub Sina’

text: Janub Sina’ () on yksi Egyptin kuvernoraateista. Alueen pinta-ala on 31 272,0 km² ja väkiluku 167 426 (2015). Kuvernoraatin hallinnollinen keskus on El-Tor. Unescon maailmanperintökohde Pyhän Katariinan luostari sijaitsee alueella.


title: Mestareiden kisa 1997

text: Mestareiden kisa 1997 oli järjestyksessään 10. Mestareiden kilpailu. Kilpailu käytiin 7. joulukuuta Gran Canarialla Espanjassa. Tapahtuma järjestettiin kuudennen kerran peräkkäin Gran Canarialla. Kilpailun voitti espanjalainen Carlos Sainz.


title: A New Flame

text: A New Flame on Simply Redin kolmas studioalbumi, joka julkaistiin maaliskuussa 1989. Albumi oli valtava menestys maailmanlaajuisesti ja yhtyeen ensimmäinen albumi, joka saavutti ensimmäisen sijan Britannian albumilistalla.


title: Luettelo Unkarin puolueista

text: Tämä on luettelo Unkarin puolueista, jotka ovat vaikuttaneet Unkarin politiikassa. Suurin puolue maan parlamentissa () on määräenemmistöinen Fidesz – Unkarin kansalaisliitto, suurimman oppositiopuolueen ollessa Unkarin sosialistinen puolue.


title: Kari Astala

text:
Kari Astala (26. heinäkuuta 1953, Helsinki) on professori Helsingin yliopiston Matematiikan ja tilastotieteen laitoksella, joka on Suomen suurin matemaattisten tieteiden yliopistollinen laitos. Hän oli akatemiaprofessori kaudella 2006–2011.
Kari Astala valmistui filosofian maisteriksi Helsingin yliopistosta vuonna 1977 matemaatiikka pääaineenaan. Hän väitteli matematiikasta vuonna 1980 ja eteni alan dosentiksi Helsingin yliopistossa vuonna 1984. Hän oli erilaisissa Helsingin ja Jyväskylän yliopiston ja Suomen Akatemian assistentin ja tutkijan tehtävissä, ja oli virkaatekevä apulaisprofessori kaksi jaksoa vuosina 1990-1993. Vuosina 1995–2002 Jyväskylän yliopiston matematiikan professori. Vuodesta 2002 Helsingin yliopiston professori, jona aikana toimi akatemiaprofessorina viisivuotiskauden 2006–2011. Professori Astala toimii vuodesta 2014 alkavalla kaudella muun muassa ryhmänjohtajana akatemiaprofessori Antti Kupiaisen johtamaassa Analyysin ja dynamiikan tutkimuksen huippuyksikössä (2014–2019).
Vuonna 1994 hän sai Salem-palkinnon (Salem Prize). Vuodesta 1997 lähtien ollut Suomalaisen Tiedeakatemian jäsen. Vuonna 2003 hänelle myönnettiin Suomen Tiedeseuran Magnus Ehrnroothin palkinto. Vuonna 2011 Astala sai Suomen Kulttuurirahaston palkinnon (30 000 eur) hänen "matemaattisista läpimurroistaan, tieteen luovasta soveltamisesta". Kutsuttuna esitelmöijänä matematiikan maailman ja Euroopan konferensseissa (ICM-98, Berlin; ECM-96, Budapest; ECM-2012, Krakow). Hän on ohjannut seitsemän väitöskirjatyötä.


title: Hunter (televisiosarja)

text: Hunter () on vuosina 1984–1991 NBC:llä esitetty yhdysvaltalainen etsiväsarja, jonka pääosissa ovat Rich Hunteria esittävä Fred Dryer ja Dee Dee McCallia esittävä Stepfanie Kramer. Sarjasta tehtiin myöhemmin televisioelokuvia. Suomessa sarjaa ovat esittäneet Yle TV1 ja MTV3 Sarja.


title: Hajautettu käyttöjärjestelmä

text: Hajautettu käyttöjärjestelmä on käyttöjärjestelmätyyppi, jossa sovellukset ja käyttöjärjestelmäpalvelut ovat hajautettu useammalle fyysiselle tietokoneelle. Jokainen yksittäinen tietokone ajaa käyttöjärjestelmän ydintä laitehallintaan, mutta käyttöjärjestelmän palvelut toimivat rinnakkain.


title: Hajautettu käyttöjärjestelmä

text: Yksittäisen tietokone"solmun" () resurssien ja kapasiteetin hallinnointi läpinäkyvästi on merkittävin ero muun tyyppisiin käyttöjärjestelmiin.


title: Hajautettu käyttöjärjestelmä

text: Hajautettujen resurssien käyttö vaatii mm. tietoisuuden resurssien etäisyydestä kuten solmukohtaisen muistin ja suorittimen läheisyydestä viiveiden minimointiin.


title: Hajautettu käyttöjärjestelmä

text: Yksi keskeisistä ongelmista liittyy rinnakkaisuuden ja synkronoinnin hallintaan.


title: Hajautettu käyttöjärjestelmä

text: Esimerkkejä hajautetuista käyttöjärjestelmistä ovat Apollo Computer -yrityksen Domain/OS sekä Bell Labsin Plan 9.


title: Aatto Sonninen

text:
Aatto Albanus Sonninen (24. joulukuuta 1922 Kuopion maalaiskunta – 31. maaliskuuta 2009 Jyväskylä) oli lääkäri ja foniatrian ja logopedian vaikuttaja puolen vuosisadan ajan.
Sonnisen vanhemmat olivat opettaja Albanus Sonninen ja Edla Maria Nuutinen ja puoliso vuodesta 1946 opettaja Eeva Katri Reunanen. Sonninen tuli ylioppilaaksi Kuopion lyseosta 1942 ja valmistui lääketieteen lisensiaatiksi 1950. Lääketieteen ja kirurgian tohtoriksi hän väitteli 1956, jolloin hän sai myös puhe- ja äänihäiriöiden sekä korva-, nenä- ja kurkkutautien erikoislääkärin pätevyydet. Uransa alkuvuosina Sonninen toimi useiden eri sairaaloiden palveluksessa ja teki alansa opintomatkoja Yhdysvaltoihin ja lukuisiin maihin Euroopassa. Professorin arvonimi Sonniselle myönnettiin 1981.


title: Petteri Tiippana

text:
Petteri Tiippana (s. 1972) on suomalainen diplomi-insinööri. Hän toimii Säteilyturvakeskuksen pääjohtajana vuodesta 2013.
Tiippana suoritti perustutkintonsa Lappeenrannan teknillisessä yliopistossa 1997, ja on työskennellyt Säteilyturvakeskuksessa opiskeluajoistaan alkaen.


title: Petteri Tiippana

text: Hän on työskennellyt myös Yhdysvaltojen ydinturvallisuusvirastossa (NRC) 2000-luvun alussa.


title: Paavo Kettunen

text: Paavo Kettunen (s. 27. marraskuuta 1949) on Itä-Suomen yliopiston käytännöllisen teologian professori. Hän on kansainvälisesti tunnetuimpia häpeän tutkijoita. Kettusen tutkimusaloihin kuuluvat myös sielunhoito ja diakonia. Tieteellisen tuotannon lisäksi Kettunen on toiminut luennoitsijana ja kouluttajana Suomen lisäksi muun muassa Unkarissa ja Yhdysvalloissa.


title: Paavo Kettunen

text: Kettunen opiskeli Helsingin yliopistossa, Kielin yliopistossa sekä Unkarin luterilaisen teologian akatemiassa. Teologian tohtoriksi hän väitteli 1990. Hän oli mukana Joensuun yliopiston läntisen teologian perustamisvaiheessa käytännöllisen teologian yliopistonlehtorina vuodesta 2000 alkaen ja sittemmin professorina vuodesta 2002 alkaen. Joensuun yliopiston Läntisen teologian laitoksen johtajana Kettunen toimi koko laitoksen toimiajan. Kettunen on myös käytännöllisen teologian dosentti Helsingin yliopistossa.


title: Paavo Kettunen

text: Teoksissaan Kettunen on painottanut ihmisenä olemisen ongelmien tutkimista erityisesti häpeän näkökulmasta.


title: Paavo Kettunen

text: Kettunen sai vuonna 2017 Budapestissa sijaitsevan luterilaisen teologisen yliopiston kunniatohtorin arvon.


title: Johanneksen kirkko (Tartto)

text: Jaanin kirkko eli Johanneksen kirkko on luterilainen kirkko Tartossa. Se on yksi neljästä säilyneestä keskiaikaisesta rakennuksesta Tartossa. Huomattava piirre kirkossa ovat sen vanhat terrakottahamot sisä- ja ulkotiloissa.


title: Johanneksen kirkko (Tartto)

text: Nykyisen kirkon kohdalla on sijainnut 1100-luvun lopussa tai 1200-luvun alussa pitkä itä-länsisuuntainen puurakennelma, josta länteen sijaitsee hautoja. On mahdollista, että kyseessä oli kirkko, mikä tekisi rakennelmasta vanhiman kirkkorakennuksen Virossa ja sellaisena ainoan ainoan ennen 1200-luvun valloituksia. Nykymuodonsa Jaanin kirkko on kuitenkin saanuht monessa eri rakennusvaiheessa vasta myöhemmin. Ensimmäinen maininta Tarton seurakunnasta on vuodelta 1323. Jaanin kirkon rakennuttivat Tarton alakaupungin porvarit, jotka halusivat oman kirkkonsa ja se valmistui 1300-luvulla.


title: Johanneksen kirkko (Tartto)

text: Jaanin kirkko kärsi merkittäviä tuhoja suuren Pohjan sodan aikana, jolloin vuonna 1708 vetäytyvät venäläisjoukot hävittivät mennessään Tartoa. Kirkon tornin yläosa kaatui kirkkosalin päälle, minkä lisäksi kirkon keskilaiva ja kuorin holvit hävisivät. Sen sisätiloja uudistettiin arkkitehti G. F. W. Geistin johdolla vastaamaan historiallista kirkkoa vuosien 1820 ja 1830 välillä. Tuolloin tosin hävitettiin suuri osa vielä säilyneistä sisäpatsasista. Nykypäiviin säilyneet rapattiin piiloon. Vuosien 1899 ja 1904 välillä kirkon ulkkosivua restauroitiin arrkitehti W. Bockslaffin johdolla, jolloin sen ulkopatsaista poistettiin rappaukset. Tarkoituksen aoli restauroida myöps kirkon sisätiloja, mutta suunnitelmat tästä tyssäsivät ensimmäisene maailmansotaan. Kirkko tuhoutui tulipalossa toisessa maailmansodassa vuonna 1944 ja Neuvosto-Viron aikana suunniteltiin nyt säiden armoille päätyneiden raunioiden hävittämistä, jota ei kuitenkaan toteutettu. Kirkon korjaukset aloitti puolalainen yritys vuonna 1989 ja korjauksia jatkettiin virolaisvoimin vuoden 1991 jälkeen.Vuonna 1997 perustettiin uudelleen Tarton Johannaksen seurakunta ja ensimmäinen jumalanpalvelus pidettiin saman vuoden jouluna. Korjaustyöt saatiin päätökseen 2000-luvun lopussa.


title: Johanneksen kirkko (Tartto)

text: Jaanin kirkon ainutlaatuinen piirre muihin Pohjois-Euroopan kirkkoihin verrattuna ovat sen alun perin noin tuhat terrakottahahmoa, jotka kotristivat kirkon sisä- ja ulkotiloja. Noin puolet niistä on säilynyt nykypäiviin saakka. Kirkon tornissa sijaitsee yleisölle avoin näköalatasanne. Tornin huipulle johtavat portaat ja sen korkeus on noin 30 metriä.


title: Myllyniemi

text: Myllyniemi on suomalainen sukunimi. Tunnettuja Myllyniemiä:


title: Stian Hoelgaard

text: Stian Hoelgaard (s. 25. syyskuuta 1991) on norjalainen maastohiihtäjä, joka on erikoistunut pitkille matkoille.


title: Stian Hoelgaard

text: Hoelgaard on kilpaillut vuodesta 2013 Ski Classics -sarjassa, jossa hän edustaa Team LeasePlania. Kaudella 2015–2016 Hoelgaard saavutti ensimmäiset palkintopallisijansa sijoittuen toiseksi Vaasahiihdossa ja kolmanneksi Marcialongassa. Kaudella 2016–2017 Hoelgaard on sijoittunut kolmanneksi Kiinan Vaasahiihdossa ja Kaiser Maximilian Laufissa.


title: Stian Hoelgaard

text: Hoelgaard ei ole kilpaillut maailmancupissa. Skandinavia Cupissa hän hiihti kolme kilpailua vuonna 2012 ollen parhaimmillaan 63:s. NM-kilpailuissa Hoelgaardin paras tulos on 56. sija 15 kilometrin vapaan kilpailussa Vossissa 2012.


title: Higonokami

text: Higonokami (jap. 肥後守 tai ひごのかみ) on japanilainen taitettava taskuveitsi. Se on lähtöisin Mikin kaupungista Hyōgon prefektuurista Japanista vuodelta 1896. Puukossa ei ole perinteistä lukitsemisjärjestelmää, vaan kitkaan perustuva lukitsemisjärjestelmä, jossa terän saa taitettua riittävällä voimalla takaisin.


title: Matangi

text: Matangi (sanskritiksi मातङ्गी "Mātaṅgī") on hindulainen jumalatar. Hän on äitijumalatar Devin ilmentymä eli yksi kymmenestä mahavidyasta. Matangia kuvaillaan muun muassa synkäksi, pahaenteiseksi, mystiseksi ja villiksi. Hänen sanotaan olevan kaiken epätavallisen hallitsija ja kielletyn ruumiillistuma.


title: Matangi

text: Matangin palvonnan erityispiirre ovat hänelle uhrattavat ruoantähteet. Perinteisesti ruoantähteitä pidetään todella epäpuhtaina hindulaisuudessa, joten niitä uhraamalla pyritään tietoisesti päästämään irti maallisista arvoista. Tämän vuoksi Matangi liitetään saastuneisuuteen ja vastoin yhteiskunnan normeja toimimiseen, mutta toisaalta myös vapautumiseen.


title: Matangi

text: Matangia sanotaan myös kastittomien jumalattareksi, sillä kastittomat tekevät usein työtä, jossa ollaan tekemisissä lian ja epäpuhtauden kanssa.


title: Ululointi

text: Ululointi on korkea, ujeltava kurkkuääni, jonka aikana kieltä liikutellaan nopeasti. Se on ilon tai muun vahvan tunteen ilmaus, jota käytetään etenkin Lähi-idässä, Afrikassa sekä Aasiassa Intian itäosiin saakka. Ululointia harjoittavat etupäässä naiset. Ululoinnista on mainintoja jo Herodotoksen ja Homeroksen teoksissa ensimmäiseltä vuosituhannelta eaa. sekä 2300-luvun eaa. Egyptin faaraoiden Unaksen ja Pepi I Meryren pyramidien hieroglyfeissä.


title: Sabrina Simader

text: Sabrina Simader (s. 13. huhtikuuta 1998) on kenialainen Itävallassa asuva alppihiihtäjä


title: Sabrina Simader

text: Simader osallistui Sankt Moritzin maailmanmestaruuskilpailuissa 2017 supersuurpujotteluun sijoittuen 39:nneksi, suurpujotteluun ollen 60:s ja pujotteluun laskien 50:nneksi. Maailmancupdebyytin hän teki Mariborissa tammikuussa 2017 suurpujottelussa. Hän karsiutui kisassa toiselta kierrokselta ollen 1. laskun 61:s.


title: Sabrina Simader

text: Nuorten talviolympialaisissa 2016 Hafjellissa hän oli alppiyhdistetyssä 20:s, supersuurpujottelussa 23:s ja suurpujottelussa 26:s. Pujottelussa hän laski ulos.


title: Termopyle (Pyynikki)

text: Termopylen sola on Tampereen Pyynikinharjulla sijaitseva Pyhäjärven suuntaan laskeutuva kalliorotko joka on saanut nimensä 1800-luvun lopulla antiikin Kreikan Thermopýlesin solasta joka oli tunnettu siellä käydystä Thermopylain taistelusta. Solasta tuli yleinen kulkuväylä kun Pyhäjärven rantaan rakennettiin asutusta ja teollisuutta. Kulkemisen helpottamiseksi solaa louhittiin ja sinne hakattiin porrasaskelmia. Termopyleen solan itäseinämän kallio tunnetaan "Nimikallion" nimellä koska tamperelaiset ovat aikojen kuluessa kaivertaneet kallioon nimikirjoituksiaan.


title: Termopyle (Pyynikki)

text: Termopylen solan ja Pyynikin näkötornin välissä sijaitsee Termopyleen kenttänä tunnettu alue. Kentällä järjestettiin 1880-luvulta alkaen Kansanvalistusseuran juhlia sekä lähetysjuhlia ja siellä on yhä näkyvissä vuonna 1962 rakennetun laululavan jäänteet. Kenttä toimi myös vuodesta 1906 alkaen aina 1950-luvulle saakka sosialidemokraattien vapputapahtumien pitopaikkana. Vuoden 1945 vapputapahtumassa oli 25000 henkeä . Suomen sisällissodan aikana punaiset hautasivat kentälle kaatuneitaan mutta ruumiit siirrettiin sieltä sodan jälkeen Kalevankankaan hautausmaalle.


title: Olavi Jäntti

text: Lauri Olavi Aapeli Jäntti (3. marraskuuta 1911 Vilppula – 23. tammikuuta 2017 Helsinki) oli suomalainen kemisti.


title: Olavi Jäntti

text: Jäntti valmistui ylioppilaaksi Tampereen Lyseosta 1930, filosofian maisteriksi Helsingin yliopistosta 1937 ja filosofian tohtoriksi 1960. Hän oli Teknillisen korkeakoulun analyyttisen kemian dosentti 1963. Hän sai professorin arvonimen 1970. Pääosan työurastaan Jäntti teki Puolustusvoimien Tutkimuskeskuksessa kemistinä ja laboratorionjohtajana. Hän jäi eläkkeelle 1971. Sen jälkeen hän työskenteli vielä tietokoneohjelmoijana VTT:n turvelaboratoriossa ja Seismologisessa laitoksessa.


title: Hopeasulfadiatsiini

text: Hopeasulfadiatsiini (CHSNOAg) on orgaaninen yhdiste ja sulfadiatsiinin hopeasuola. Yhdistettä voidaan käyttää lääketieteessä vakavien palovammojen hoitoon.


title: Hopeasulfadiatsiini

text: Hopeasulfadiatsiini vaikuttaa niin grampositiivisiin kuin gramnegatiivisiin bakteereihin, muun muassa "Escherischia"- ja "Staphylococcus"- suvun lajeihin. Lisäksi se vaikuttaa moniin alkueläimiin ja sieniin. Sen antibioottiset ominaisuudet johtuvat sekä hopeaioneista että sulfadiatsiinista. Hopeasulfadiatsiini estää palovammaa infektoitumasta, mikä nopeuttaa paranemista. Yhdistettä käytetään voiteena, jota levitetään vamman alueelle tyypillisesti kahdesti päivässä toisen tai kolmannen asteen palovammojen hoidossa.


title: Hopeasulfadiatsiini

text: Tyypillisin hopeasulfadiatsiinin haittavaikutus on allerginen ihottuma. Ainetta ei suositella henkilöille, jotka ovat yliherkkiä sulfonamidiantibiooteille. Harvinaisempia haittavaikutuksia voivat olla methemoglobiinin muodostuminen vereen eli methemoglobinemia ja leukopenia eli vähäinen valkosolujen määrä veressä.


title: Mäyhäjärvi

text: Mäyhäjärvi on Pirkanmaalla Lempäälässä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Myllyojan valuma-alueeseen.


title: Mäyhäjärvi

text: Järven pinta-ala on 209 hehtaaria ja sen vedenpinnan korkeus on 94,4 metriä meren pinnan yläpuolella. Järvi sijaitsee Lempäälän kirkosta 4,5 kilometriä kaakkoon maatalousvaltaisella seudulla. Se on alueensa huomattavin järvi. Sen sijainti on kuitenkin sellainen, että sillä on vain yhdeksän lyhyttä tulo-ojaa. Mäyhäjärven laskujoki on Myllyoja, joka lähtee järven pohjoispäästä. Se alittaa valtatien 3 ennen kuin se yhtyy kuivatettua Tervajärveä kiertävään kanavaan sen alajuoksulla noin 1,3 kilometriä ennen sen laskemistaan Vanajaveden Ahtialanjärveen.


title: Mäyhäjärvi

text: Järvi on 3,2 kilometriä pitkä, 1,3 kilometriä leveä ja sen rantaviivan pituus on 11,6 kilometriä. Järven rannat ovat savipohjaista peltomaata, moreeni- tai hiekkapohjaista metsämaata. Järven yli kulkee harju, joka saapuu luoteisrantaan Lempäälän kirkon suunnalta, ja kulkee järvenpohjassa näyttäytyen välillä Pitkäsaarena, ja kiipeää kaakkoisrannassa Leponokan kohdalta ylös järvestä jatkaen siellä kohoavalle mäelle. Vastakkaisella rannalla harjua ovat Eevansaari ja Tupsuluhta niminen luoto. Näiden lisäksi järvessä on vielä kaksi pientä rannanläheistä luotoa.


title: Mäyhäjärvi

text: Rannoilla on toiminut kahdeksan maatilaa, joiden pellot ovat edelleen viljelyssä. Rantaan on rakennettu muutakin asutusta ja niiden lisäksi siellä sijaitsee lähes 60 vapaa-ajan asuntoa. Niille johtaa tiet yhdysteiltä 3041 ja 13773. Valtatie 3 ohittaa järven 800 metrin etäisyydeltä.


title: Mäyhäjärvi

text: Jääkauden loppupuolella seudulla virtasi ohenevan mannerjäätikön alla jäätikköjoki, joka keräsi uomaansa ympäristön moreenista huuhtoutunutta savea, hiekkaa ja kiviä. Niistä muodostui jäätikköjoen tunneliin harjumainen muodostuma, joka jäi myöhemmin jäljelle jäätikön sulaessa pois. Hajujakso on varsin matala ja se on paikoin peittynyt jälkeenpäin ympäristöön syntyneiden savikoiden alle. Harjujaksoa on jäljitetty Mäyriältä Lempäälän kirkolle ja siitä Mäyhäjärven rantaan ja ylös Leukamaalle. Se on pahoin vahingoittunut hiekan- ja soranotossa.


title: Mäyhäjärvi

text: Mäyhäjärven ympäristössä oli vielä 100 vuotta sitten muitakin suuria järviä, mutta ne on kuivatettu pois. Niitä olivat Nääjärvi, Tervajärvi ja Koivistonjärvi. Itse Mäyhäjärvelläkin on merkkejä pienestä järvenlaskusta. Itärannalla on niemi, jonka kärkeä kutsutaan edelleen Karjusaareksi. Edelleen, vanhassa Tampereen seudun taloudellisessa kartatassa järven Pitkäsaari on piirretty kaksiosaisena. Saman vaikutelman saa Kalmbergin kartastosta, joka on painettu 1855–1856.


title: Mäyhäjärvi

text: Vuoden 1959 peruskartassa oli rannoille rakennettu muutamia mökkejä. Järven itärannoille ei silloin johtanut teitä, mutta vuoden 1976 kartassa oli mökkiteitä alettu rakentaa pohjoisesta alkaen. Kun itäpuolen metsiä hyödynnettiin, parani itäpuolen tieverkko.


title: Evocatus

text: Evocatus (monikko Evocati, "esiin kutsutut") oli Rooman tasavallan aikana sotaveteraani, joka palasi vapaaehtoisesti takaisin palvelukseen ja sai sen vuoksi sotapäälliköltä joitain etuoikeuksia. Evocati Augusti olivat puolestaan pretoriaanien joukosta värvättyjä valiosotilaita, joilla oli pääasiassa hallinnollisia tehtäviä.